description: Poola jalgpalli 15. mänguvoorus said võidu kirja nii Konstantin Vassiljevi kui Ken Kallaste koduklubid.

title: Vassiljevi koduklubi tõusis Poolas liidriks

maintext:
Vassiljev ja Bialystoki Jagiellonia alistasid 2:0 Gliwice Piasti. Vassiljev mängis 89 minutit. Meeskonna väravad sündisid kohtumise 33. ja kohe pärast Vassiljevi väljavahetamist ehk 89. minutil. Jagiellonial on tabelis 30 punkti, mis annab neile tabelis liidrikoha. Sama palju punkte on kogunud ka Gdanski Lechia, kes eile viigistas Szczecini Pogoniga.
Kallaste koduklubi Kielce Korona lõpetas eile kuuemängulise kaotusteseeria ning võitis võõrsil 3:1 Nieciecza Termalica meeskonda. Kuna Kallaste kandis mängukeeldu, ei kuulunud ta sel korral ka koosseisu. Koronal on pärast 15. mänguvooru 17 punkti, mis annab tabelis 16 meeskonna konkurentsis 12. koha.


description: F1 sarjas osaleva Mercedese meeskonna boss Toto Wolff sõnas nädalavahetusel eesootava Brasiilia etapi eel, et oma esimese meistritiitli võitmise võtmed on sakslase Nico Rosbergi käes.

title: Mercedese boss: meistritiitli võitmine on nüüd Rosbergi enda kätes

maintext:
Hooaja eelviimase etapi eel on Rosberg sõitjate arvestuses esikohal ning tema edu tiimikaaslase Lewis Hamiltoni ees on 19 punkti. Kui sakslane suudab Brasiilias esikohaga lõpetada, on tänavune meistritiitel tema oma. «Kõik on tema enda kätes,» tunnistas tähtsa nädalavahetuse eel Wolff.
«Oleme näinud mitmeid sõite, eriti just selle hooaja teises pooles, kus ta on suure pinge all hästi esinenud. Aga usun, et praegune uus olukord on vaimselt tema jaoks lihtsam, sest tal on vähem pinget peal, kuan tal on veel võimalus ka Abu Dhabis,» viitas Wolff asjaolule, et kui Rosberg peaks seekord esikohast ilma jääma, saab ta vajalikke punkte koguda ka hooaja viimasel GP-l.
Võidusõit Brasiilia etapil algab sel pühapäeval Eesti aja järgi kell 18.

fasttext_language: et


description: Austerlasest murdmaasuusataja Johannes Dürr, kes jäi Sotši olümpiamängudel vahele EPO tarvitamisega ja sai kaheaastase võistluskeelu. Ehkki tema karistus lõppes juba tänavu kevadel, ei taha keegi teda uuesti suusadadel näha.

title: EPO-patune suusataja trügib vihaste konkurentide kiuste tagasi rajale

maintext:
«Läbisin puhtalt 14 dopingutesti. Ehkki olin vahel võtnud kahekordse annuse EPOt, läksin ikkagi proovi andma. Aga vahele jäin alles 15. korral,» pajatas Dürr ise oma dopingutarvitamise kohta. Austerlane osales keelust vabanemise järel 220 km pikkusel Nordenskiöldsloppeti võistlusel, kuid otsustas MK-etappidele mitte minna.
Uuesti MK-sarjaga liitumine polegi aga niisama lihtne. Rahvusvaheline Suusaliit lubaks Dürril võistelda, kuid Austria Suusaliit teatas, et dopingutarvitajal pole elu lõpuni nende ridadesse asja. Ilma alaliidu liikmelisuseta ei saa aga FIS Dürrile väljastada võistlejalitsentsi, mis lubaks tal FISi võistlustel osaleda. Dürr andis seepeal koduse alaliidu kohtusse ning tema advokaat Felix Clement nimetas alaliidu käitumist ebaseaduslikuks ja kohatuks.
«Kui leitakse, et oleme kohustatud talle uuesti litsentsi väljastama, siis hea küll, väljastame. Kui otsus jääb aga meie langetada, siis parema meelega me seda ei teeks,» lausus Austria suusaliidu president Peter Schröcksnadel seepeale.
Dürri karjääri parim tulemus on hooajal 2013-14 Tour de Skil üldarvestuses saadud kolmas koht. Kui selgus, et austerlane on dopinguga patustanud, see tulemus tühistati. Paljud konkurendid on aga avalikult öelnud, et ei taha Dürri enam kunagi suusarajal näha – näiteks norrakas Petter Northug lubas austerlasele lihtviisiliselt pasunasse anda, kui peaks teda mõnel MK-etapil kohtama.


description: Jalgpallifänn Tommy KcKay sai võimaluse Šotimaa meistriliiga mängus oma lemmikklubi Dundee Unitedi mängu poolajasõul platsile minna. Ühe jalaga KcKay ei jätnud võimalust kasutamata ning lõi iluvärava.

title: Video: ühe jalaga jalgpallisõber lõi poolajasõul iluvärava

maintext:
KcKay võttis keskjoonelt palli ning vedas selle karkudel hüpates kuni karistusalajooneni. Edasi ta minna ei otsustanud, vaid tõstis palli stiilselt üle väravavahi. Sooritus oli sedavõrd kaunis, et paljud tribüünidel viibinud fännid tõusid püsti. Oma lugupidamist näitasid üles ka poolajapausil väljakul sooja teinud varumehed.
«See oli hullumeelne. Võitsin Twitteris võistluse ning sain võimaluse. Mõtlesin päeval, et peaks ehk korraldajatele teada andma, et olen ühe jalaga. Andsingi ning ütlesin, et olen suuteline ka karkudel palli lööma. Kui aus olla, siis kartsin, et võin pärast lööki maha kukkuda,» rääkis KcKay


description: Austraalias sõidetaval autoralli MM-sarja hooaja viimasel etapil sai humoorika videoga hakkama M-Spordi meeskond, kes kaasas populaarsesse Mannequin Challenge ettevõtmisesse rohkelt oma töötajaid.

title: Humoorikas video: populaarne Mannequin Challenge jõudis Austraalia rallile

maintext: Kennards Hire Rally Australia teamed up with the @MSportLtd team for the Mannequin Challenge! #MannequinChallenge #RallyAustralia #MSport pic.twitter.com/FSqmUjEYMY


description: Eesti mullusest meisterklubist, tänavuse jalgpallihooaja neljandana lõpetanud Florast lahkuv poolkaitsja Andre Frolov lausus portaalile Soccernet.ee, et teda valdavad kahetised tunded.

title: 18 aastat Florasse kuulunud Frolov: lahkun kahetiste tunnetega

maintext:
«Sellest, et klubist hooaja lõpus lahkun, anti mulle mõista juba suvel!» rääkis tänavu oma viimaste aastate madalaima arvu mänge Flora esindusmeeskonna eest pidanud Frolov. «Floras on olnud raskeid, keerulisi, ilusaid ja kuldseid hetki. Üldiselt olen rahul oma panusega klubisse, kuid kindlasti oleksin saanud rohkem anda. Kahjuks lahkun kahetiste tunnetega. Flora ei jää minu südamesse kindlasti nii, nagu oleksin ise seda varem ette kujutanud,» jättis Frolov õhku rippuma selle, miks tal on kahetised tunded, soovimata midagi enamat täpsustada.
Flora teatas eile, et klubist lahkuvad nii Frolov kui ka kogenud vasakkaitsja Markus Jürgenson. Tartlane Jürgenson, kes liitus Floraga 2009. aastal, käis klubis veedetud aja jooksul Flora eest platsil 306 korda ning lõi neis kohtumistes kokku 56 väravat. 2014. ja 2015. aastal valiti Jürgenson Flora fännide poolt meeskonna parimaks mängijaks. Flora kasvandik Frolov tegi oma debüüdi esindusmeeskonna eest Jürgensoniga samal aastal. 230 kohtumises, kus Frolov väljakule jooksis, lõi ta 41 väravat.
Samuti on Floraga juba hüvasti jätnud soomlasest ründaja Sakari Tukiainen, kes siirdub tagasi kodumaale ja liitub kõrgliigaklubi Rovaniemen Palloseuraga. Kaks aastat Floras mänginud Tukiainen lõi mullu 14 mängus neli väravat ning aasta teises pooles pooleaastase laenuperioodi jooksul Viljandi Tulevikus 16 mänguga kuus väravat. Äsjalõppenud hooajal jäi Tukiaineni saagiks rohevalgete ridades 14 tabamust ning kuus resultatiivset söötu 26 mängus.


description: BC Kalev/Cramo korvpallimeeskond kaotas VTB Ühisliigas Moskva CSKA-le 68:87 ja kalevlaste peatreener Alar Varrak tunnistas, et viimaste aastate väikseima kaotusega ei saa mingil juhul rahul olla.

title: Alar Varrak: rahuldust pakub see, et 20 punktine kaotus CSKA-le ei paku rahuldust

maintext:
«Rahuldust pakub see, et 20 punktine kaotus CSKA-le ei paku rahuldust. Ma ei ütle, et me oleks pidanud võitma, aga Kalev on aastatega saavutanud sellise taseme, kus me ei pea enam kedagi pelgama. Olgugi, et eelarve pole suurenenud, vaid pigem vähenenud,» ütles Varrak pressikonverentsil.
«CSKA ei teinud mingit supermängu, aga kui nad lõdvaks lasid, siis suutsime neid karistada. Neil on relvi lihtsalt rohkem, Sellise satsi vastu ei tohi teha sundmatuid vigu ja tuleb kätte saada lahtiseid palle,» lisas ta.
Kuidas kulgeb Kalev/Cramol uue korvialuse mehe otsimine? «Otsingud käivad. Keegi neist, kes tuleb, pole supermees. Kui üldse tuleb. Aga meil oleks ühte käiku juurde vaja. Mõni aasta oleme suutnud lauas domineerida, see aasta on vastupidi, oleme pigem laua iga kord kaotanud. Päris lotot me ei mängi, otsime mängijat, kes poleks tingimata rünnakul väga osav, aga oleks agressiivne ja jõuline,» vastas Varrak.


description: 2018. aastal kavatsetakse turule tuua täiesti uutel alustel tegutsev Hollandi jalgratta profiklubi.

title: Hollandis luuakse täiesti uutel alustel uus profiklubi

maintext:
Kui praegu sõltuvad rattaklubid suuresti peasponsori panusest ja suurtoetaja taandumine on mitmel juhul kaasa toonud klubi hääbumise, siis BCC soovib oma tulubaasi rohkem hajutada, vahendas Spordipartner.ee.
«Oleme jõudnud arusaamisele, et rattaklubi saab edukalt tegutseda siis, kui omab sissetulekuid erinevatest allikatest,» lausus uue klubi üks juhtidest Geert Broekhuizen. «Oleme viimastel kuudel välja töötanud alternatiivse süsteemi. Meie klubil saab olema kindel identiteet ning me kaasame tiimi tegemistesse kõrgeimal tasemel partnereid.»
Sellised klubid, kus tulu tuleb mitmelt poolt, leidub jalgpallis, jäähokis ja korvpallis, kuid mitte veel rattaspordis.


description: Korvpalli Eesti meistriliigas jätkub Rapla meeskonna hea vorm ning täna võideti võõrsil 82:76 Valga-Valka meeskonda.

title: Rapla sai neljanda võidu ja tõusis TTÜ kõrvale

maintext:
Rapla parimana viskas Thomas van der Mars 27 punkti ja võttis maha 12 lauapalli. Domen Bratoz viskas 17, Martin Paasoja 14 ja Indrek Kajupank 13 punkti. Valga resultatiivseimaks tõusis 20 punkti kogunud Sandis Silavs. Vanameister Valmo Kriisa tegi kaasa 15 minutit, mille jooksul viskas kaks punkti.
Rapla on tänavu võitnud viiest kohtumisest neli ning selle saldoga jagatakse TTÜga teist ja kolmandat kohta. Liider on viis võitu kogunud Tartu Ülikool.
Turniiritabel:
1. Tartu Ülikool 5 võitu / 0 kaotust
2. Rapla 4/1
3. TTÜ 4/1
4. Valga-Valka 4/2
5. Rakvere Tarvas 2/2
6. Pärnu 2/2
7. Kalev/Cramo 0/3
8. TLÜ/Kalev 0/4
9. Audentes 0/6


description: Korvpalli Euroliigas sai tänavuse hooaja teise võidu Kaunase Žalgiris. Kodusaalis mänginud leedukad olid 87:52 püle Istanbuli Galatasarayst.

title: Žalgiris murdis kodusaalis Galatasaray vastupanu


authors:
Kaarel Täll
Jagiellonia Białystok Facebook

description: Eesti jalgpallikoondise ja Bialystoki Jagiellonia ründav poolkaitsja Konstantin Vassiljev valiti Poola kõrgliiga oktoobrikuu parimaks mängijaks. Sama au osaliseks sai Vassiljev ka juulis.

title: Vassiljev valiti taas Poola kõrgliiga kuu parimaks


description: Möödunud nädala veetsid Eesti bobikoondise Lätis, Siguldas. Tegemist oli selle hooaja esimese treeninglaagriga, mis kulmineerus nädala lõpus kahe järjestikuse Euroopa karikavõistluste etapiga.

title: Video: Eesti bobikoondis pidas Lätis eduka laagri

maintext:
Mõlemal päeval saavutati 18. koht, edestades esimesel päeval Poola, Rumeenia ja Prantsusmaa mehi ning teisel päeval Poolat ja Saksamaad.
«Tegemist oli väga produktiivse nädalaga. Saime sooritada 12 sõitu, millest ainult üks ebaõnnestus. Lisaks sõitudele saime esimest korda teha spetsiaalset starditrenni, kus treenerid lihvisid meie starditehnikat,» võttis laagri kokku lükkaja Indrek Hopfeldt.
«Sigulda laager andis meile infot, mis seisus me hooaja alguses oleme ja millele peame rohkem rõhku panema. Kelk on meil väga hea, ka tiim töötab koos hästi. Arendama peame aga stardikiirendust ja ideaaltrajektoori hoidmist sõidul,» kommenteeris lükkaja Märt Lellsaar võistkonna hetkeolukorda.
«Võrreldes eelmise aasta Sigulda laagriga parandasime parima sõidu aega 0,83 sekundit ja vähendasime vahet liidritega 0,57 sekundit. Kuigi progress on toimunud, oleme siiski võimelised paremaks. Kui suudame kõik teadmised kokku panna, siis on tulemustes oodata suuremat arengut,» lisas piloot Hardi Link.
Bobimehed suunduvad detsembri keskel järgmisse laagrisse Altenbergis, Saksamaal. Siguldat ja Altenbergi peetakse raskusastmelt Euroopa keeruliseimateks radadeks.


description: Jalgpalli Eesti meistriliiga kulmineerus tänase ülipõneva mängupäevaga. Viimasele voorule liidrina vastu läinud Infonet suutis võõral väljakul 2:1 alistada Nõmme Kalju ning võita esimest korda klubi ajaloos Eesti meistritiitli. Võidupidu oli niivõrd hoogne, et tähistamise käigus sai kannatada ka meistrikarikas, millelt kukkus küljest üks sang.

title: Piltuudis: meistrikarikas ei pidanud Infoneti võidupeole vastu

maintext:
Levadia ründaja Rimo Hunt avalikustas pärast 2:1 võitu Flora üle, et arstide hinnangul oleks ta pidanud varbaluumurru järel hooaja juba ammu lõppenuks kuulutama, kuid eneseusk ja füsioterapeudi abi tõid ta otsustavaks mänguks platsile.
Jalgpalli Eesti meistriliigas neljanda kohaga leppinud Flora peatreener Argo Arbeiter leidis pärast viimast mängu, et meeskonnale võis saatuslikuks saada liiga suur vaimupinge ja teadmine, et eksimisruumi pole.
Videointervjuu: Kruglov loodab, et Infonetti ootab helge tulevik
Eesti jalgpalli meistrivõistluste ülipõnevas viimases voorus võitis Infonet võõral väljakul 2:1 Nõmme Kaljut ja krooniti Eesti meistriks. Kaotuse vastu võtnud Kalju leppis kolmanda kohaga, kuna teiseks tõusis Florast jagu saanud Levadia.
Voskoboinikov videointervjuus: nii magus võit, kui üldse võimalik
Eesti jalgpalli meistrivõistluste ülipõnevas viimases voorus võitis Infonet võõral väljakul 2:1 Nõmme Kaljut ja krooniti Eesti meistriks. Kaotuse vastu võtnud Kalju leppis kolmanda kohaga, kuna teiseks tõusis Florast jagu saanud Levadia.
Prins: Infonet pööras asjad enda kasuks kohtades, kus meil jäi natuke puudu
Jalgpalli meistriliiga viimases voorus Florast 2:1 jagu saanud ja hõbemedali kindlustanud Levadia peatreener Igor Prins tunnustas värsket meistrit Infonetti ja oli samas rahul, et tema hoolealused suutsid Florale tasuda suvise 1:6 allajäämise eest.
Infoneti võidukas peatreener Puštov: kirjutasime ajalukku uue lehekülje
Esmakordselt Eesti jalgpallimeistriks tulnud Infoneti peatreener Aleksandr Puštov lausus pärast 2:1 võitu Nõmme Kalju üle, et pärast kiiret kaotusseisu jäämist aitas meeskonnal raskest olukorrast välja tulla eneseusk.
Galerii: Levadia alistas Flora ja sai teise koha
Jalgpalli Eesti meistriliiga lõppvaatuses kohtusid Lilleküla kunstmuruväljakul igipõlised vihavaenlased Levadia ja Flora. Levadia sai lõpuks kirja 2:1 võidu, mis andis neile hooaja kokkuvõttes teise koha. Infonet võitis samal ajal 2:1 Nõmme Kaljut ja tuli Eesti meistriks. Kalju saab kaela pronksmedalid, Flora jäi tänavu neljandaks.
Ats Purje: ei tea, mis teisel poolajal täpselt juhtus
Eesti jalgpalli meistrivõistlustel kaotas Nõmme Kalju viimases voorus 1:2 Infonetile ning sai hooaja lõpuks kolmanda koha. Meistritiitli võitmiseks oleks täna pidanud vastased alistama ning esialgu tundus kõik sujuvat, kuna Ats Purje viis Kalju juba kolmandal minutil juhtima. Teisel poolajal võttis Infonet Ofosu Appiahi ja Sergei Mošnikovi väravate toel võidu.
Galerii: Infoneti esimene Eesti meistritiitel päästis valla suure võidupeo
Eesti jalgpalli meistriliigas võitis Infonet täna 2:1 Nõmme Kaljut ja kindlustas klubi läbi aegade esimese Eesti meistritiitli. Levadia võitis samal ajal 2:1 Florat ning sai teise koha. Kalju saavutas hooaja kokkuvõttes pronksmedalid, Flora jäi neljandaks.
Jalgpalli otsepilt: Paide viigistas Zahovaiko lahkumismängus Transiga
Jalgpalli Eesti meistriliiga tänases viimases voorus kohtusid Paide Linnameeskond ja Narva Trans, mäng lõppes 0:0 viigiga. Meistriliiga lõppseis: 1. Infonet 80 2. Levadia 78 3. Nõmme Kalju 75 4. Flora 73 5. Sillamäe 51 6. Paide 48 7. Tammeka 41 8. Narva Trans 41 9. Pärnu 17 10. Rakvere 3
Infonet alistas Nõmme Kalju ja tuli Eesti meistriks
Eesti jalgpalli meistriliigas võitis Infonet täna 2:1 Nõmme Kaljut ja kindlustas klubi läbi aegade esimese Eesti meistritiitli. Levadia võitis samal ajal 2:1 Florat ning sai teise koha. Kalju saavutas hooaja kokkuvõttes pronksmedalid, Flora jäi neljandaks.


description: Inglismaa jalgpalli kõrgliigas tegi võimsa etteaste Londoni Chelsea, kes purustas koduväljakul 5:0 Evertoni ja tõusis vähemalt kuni homseni liigatabeli tippu.

title: Galerii: ülivõimas Chelsea tõusis Inglismaal liidriks

maintext:
Chelsea ei andnud Evertonile mingit sõnaõigust ning juba avapoolajal mindi Eden Hazardi, Marcos Alonso ja Diego Costa väravatest 3:0 juhtima. Teisel poolajal lõi Hazard oma teise värava ja lõppskoori vormistas Pedro Rodriguez.
Kuna Manchester City tegi täna 1:1 viigi Middlesbough’ga, siis tõusis Chelsea 25 punktiga tabeli tippu. Homme võivad neist mööduda Arsenal ja Liverpool. Arsenal võõrustab Tottenhami ning Ragnar Klavan ja Liverpool võtavad kodus vastu Watfordi.
Tabel:
1. Chelsea 25 punkti
2. Manchester City 24
3. Arsenal 23*
4. Liverpool 23*
5. Tottenham 20*
6. Everton 18
7. Watford 15*
8. Manchester United 15*
*mäng vähem peetud


authors:
Postimees Sport
Foto
Kuvatõmmis

description: Autoralli MMi hooaja viimase etapi järel kogunesid võistlejad Sydneys ja tähistasid aasta lõppu piduliku söömaajaga. Kuigi kohal olid kõik rallimaailma tipud, kerkis ootamatult õhtu suurimaks täheks Ott Tänak, kes valiti rallifännide poolt läinud hooaja parimaks sõitjaks. «See oli ka minu jaoks šokk. Pean ütlema, et olen kõigile fännidele väga tänulik. Suur tänu teile kõigile,» ütles Tänak WRC ametlikule Youtube'i kanalile antud intervjuus.

title: Video: Tänaku hooaeg lõppes šokiga


description: Viimasel kahel olümpial osalenud Brasiilia korvpalliliidu tegevus on Rahvusvahelise Korvpalliliidu (FIBA) poolt peatatud.

title: Brasiilia korvpalliliit heideti FIBA poolt üle parda

maintext:
Täna otsustas FIBA täitevkomitee, et peatab Brasiilia alaliidu tegevuse, kuna FIBA hinnangul on Brasiilia korvpalliliit eksinud mitmete reeglite vastu. Näiteks peetakse üheks altminekuks Brasiilia mitteosalemist erinevatel rahvusvahelistel võistlustel, nagu 3x3 seeniorite MMil. Lisaks ei suudetud korraldada 3x3 maailmakarika etappi Rio de Janeiros.
Tõsisemateks põhjusteks peab FIBA aga Brasiilia saamatust kontrollida koduse korvpalli käekäiku. Näitena tuuakse kolmandate osapoolte sekkumise rahvusmeeskonna rahastamisesse. Lisaks on kohalik alaliit võlgades. Brasiilia korvpalliliidu saatus saab selgemaks kuu lõpus, kui kohtutakse FIBA ametnikega, et paika panna plaan, mida ja kuidas peaks Brasiilia alaliidus reformima.


description: Tuntud Hollandi jalgpallitreeneri Huub Stevensi sõnul sai selle sajandi üheks andemaks hollandlasest jalgpalluriks peetud Rafael van der Vaartile saatuslikuks suhe pesumodelli Sylvie van der Vaartiga.

title: Kas pesumodell rikkus Hollandi kunagise imelapse karjääri?

maintext:
Paar abiellus 2005. aastal ning arvati, et neist saavad sarnaselt perekond Beckhamidele tõelised maailmastaarid. Van der Vaartist räägiti kui ühest andekamast Euroopa mängumehest ning Sylvie oli tuntud modell. Väidetavalt sai suhe 2012. aastal vägivaldse lõpu ning van der Vaartid lahutasid.
Stevens oli Rafael van der Vaarti juhendaja aastatel 2007-2008, kui mõlema mehe tööandjaks oli Hamburg. Stevens meenutas toona toimunut: «Jalgpallur vajab rahu, kuid kui mehel on kodus sellise eluviisiga naine, siis ei saa rahust rääkida. See rikkus Rafaeli karjääri. Jalgpallur peab vahel lõõgastuma, kuid tema ei saanud seda ka oma kodus teha,» selgitas kogenud treener.
Rafael van der Vaart alustas karjääri Amsterdami Ajaxi ning siirdus sealt hiljem Hamburgi, Madridi Reali ja Tottenhami. 2012. aastal naasis ta Hamburgi. Eelmisel hooajal esindas ta Real Betisi ning nüüd kuulub 33-aastane ründav poolkaitsja Midtjyllandi ridadesse.


description: Võrkpalli Balti liigas võõrustas Tartu Bigbank täna Rakvere meeskonda ja sai kirja 3:1 (23, -20, 19, 23) võidu.

title: Postimehe otsepilt: Tartu võitis koduväljakul Rakvere meeskonda

maintext: Tartu on seni pidanud neli mängu ja saanud neli võitu, punkte on neil koos 11. Rakvere on nelja mänguga kogunud kolm võitu ja seitse punkti. Tabeli liider on Tallinna Selver, kes on viie matšiga kogunud 14 punkti.


description: Vormel-1 tänasel Brasiilia etapil võib selguda maailmameister. Hetkel juhib Mercedese tiimi kuuluv Nico Rosberg meeskonnakaaslase Lewis Hamiltoni ees 19 punktiga. Igal juhul tuleks Rosberg maailmameistriks juhul, kui ta Brasiilia etapi võidab.

title: Hamilton: Rosberg on minu kontrolli all

maintext:
Kvalifikatsioonis suutis Hamilton Rosbergi oma selja taga hoida ja läheb täna rajale parimalt stardikohalt. Rosberg alustab samuti esireast, kohe Hamiltoni kõrvalt. «Tundsin end kvalifikatsiooni ajal üsna mugavalt ja tegelikult on see terve nädalavahetuse jooksul nii olnud,» rääkis Hamilton pärast ajasõitu. «Nico muutub pidevalt kiiremaks, kuid sisuliselt olen ma teda kontrolli all hoidnud.»
Brasiilia etapp pole kunagi Hamiltoni lemmikute hulka kuulunud ning parimalt stardikohalt alustab ta seal alles teist korda. Ühtegi Brasiilia GP võitu Hamiltonil pole.


authors:
Kadi Parts
Foto
Eesti Jalgpalli Liit

description: Eesti aja järgi täna öösel kell 1 kohtub Eesti eksootilise Antigua ja Barbuda koondisega.

title: Selgus Eesti jalgpallikoondise algkoosseis Antigua ja Barbuda vastu


description: Autoralli WRC-sarjas on käes huvitavad ajad. Pärast Volkswageni sarjast loobumist ootavad kõik nüüd neljakordse maailmameistri Sebastien Ogieri järel. Citroeni rallimeeskonna juht Yves Matton avaldas, et ta ootab huviga Ogieri kõnet.

title: Citroeni WRC meeskond ootab Ogieri kõnet

maintext:
Matton sõnas Autospordile, et nende meeskonda jäävad kindlasti nii Kris Meeke, Craig Breen kui ka Stephane Lefebvre. «Mul on tiimis järgmiseks aastaks sõitjad olemas,» sõnas Matton esmalt.
«Võin öelda, et kui Sebastien Ogier helistab mulle, siis ma võtan vastu ja me räägime. Siiski ei kavatse ma ühestki praegusest sõitjast loobuda,» lisas ta.
«Võtsime sihi arendada noori sõitjaid. Kui peaks helistama aga neljakordne maailmameister, siis see võib olla päris huvitav,» sõnas Matton. «Ma ei ole Sebastieniga rääkinud. Tema ise peab oma tuleviku otsustama.»
Samas tunnistas Matton, et ta võtaks vastu ka Andreas Mikkelseni ja Jari-Matti Latvala telefonikõned, kuna ta on viisakas mees, kuid olukord on nendega siiski teine.
«Nad ei ole prantslased ning neil ei ole MM-tiitleid,» sõnas ta kahe mehe kohta, kes Volkswageni loobumise järel samuti tööta jäid.
Ogier võitis oma esimese MM-ralli just Citroeni roolis. Volkswageni tiimiga liitus ta 2011. aastal.


description: Eesti parim trepijooksja Egle Uljas tõusis tänu Hiinas Guang Zhou´s saavutatud teisele kohale trepijooksu maailma edetabelis kümnendalt kohalt neljandaks, mis tagab talle pääsu jaanuaris Shenzhenis toimuvale Towerrunning Tour finaalvõistlusele, kuhu kutsutakse maailma edetabeli kaheksa parimal meest ja naist.

title: Uljas kerkis trepijooksjate maailma hooaja edetabelis kõrgele 4. kohale

maintext:
Ehkki võistlus toimub 14. jaanuaril, määravad seal kogutud punktid 2016. aasta lõpliku paremusjärjestuse. Võistlus toimub Shenzheni 593 meetri kõrguses PingAn finantskeskuses. Võrdusena võib tuua Tallinna Teletorni, mille kõrguseks on 314 meetrit. Tegemist on kõrguselt maailma neljanda hoonega. Jooksjad peavad läbima 117 korrust ja 555 meetrit. Tegemist on esimese korraga, mil trepijooksudel ületatakse maagline 500 meetri piir, vahenad jooksuportaal.ee.
Egle Uljase sõnul valmistub ta raskeks võistluseks pikemaid jooksuotsi läbides, lisades kavva kolm pikka vastupidavat jooksu nädalas kombineeritult mäe- ja trepijooksu intensiivsete ning pikemate lõikudega. «Hetkel sobib see kavva ideaalselt, kuna praegu ongi põhja ladumise aeg. Kartust mul kindlasti ei ole, et tegemist on ühe kõrgeima hoonega maailmas,» ütles Uljas ajakirja Jooksja Jooksuportaali uudistele.
Eelmise aasta detsembris jooksis ta Canton Tower’i trepijooksuvõistlusel, tõustes kõrgeima teletorni tippu Hiinas, mis on pea sama kõrge. «Selle võistluse eel oli ehk kerge paanika, kuid tänaseks on kõik hirmud vallutatud ning motivatsioon kõrgel lainel,» lisas Uljas, kes ootab seda võistlust väga ning lubas võtta endast kõik, mis võtta annab.


description: Saksamaa jalgpallimeistrivõistlustel on viimastel aastatel käinud kõik Müncheni Bayerni dikteerimisel. Bayern on kroonitud neljal aastal järjest Saksamaa meistriks ja seejuures ei ole konkurentidele erilist sõnaõigust antud. Sel aastal on asjad kulgemas aga teistsuguses taktis.

title: Müncheni Bayerni ülemvõim on hakanud Bundesligas murenema

maintext:
Bundesligas on praeguseks suurem osa meeskondi pidanud 11 matši ning Bayern hoiab tabelis 2. kohta 24 punktiga. Sel suvel lahkus Bayerni tüüri juurest Pep Guardiola ja ameti võttis üle Carlo Ancelotti.
Kõik ei ole aga seni soovitud moel kulgenud. Eile sai Bayern hooaja esimese kaotuse, kui võõrsil jäädi 0:1 alla oma viimaste hooaegade suurimale rivaalile Dortmundi Borussiale. Lisaks oli neil eelnevast kümnest voorust ette näidata seitse võitu ja kolm viiki.
Tabeliliidriks on esimest hooaega Bundesligas mängiv RB Leipzig, kellel on koos 27 punkti ja sellega edestatakse Bayernit kolme silmaga. Aina paremasse hoogu tõusev Leipzig on kaheksa võidu kõrvale saanud kolm viiki. Seejuures on Leipzig võitnud kuus kohtumist järjest. Viimati saadi väärt võit, kui võõrsil alistati 3:2 Leverkuseni Bayer.
Kui Leipzig edestab praegu Bayernit kolme punktiga, siis tihedalt on Saksamaa jalgpalli valitsejale kuklasse hingamas ka Dortmundi Borussia, kellel on koos 21 punkti. 21 silma peal on ka Köln ja Berliini Hertha.
Täna võib kohe Bayerni kannule tõusta ka Hoffenheim, kes kohtub koduplatsil Hamburger SVga. Võidu korral oleks Hoffenheimil koos 23 punkti ja Bayernist jääksid nad maha ühe silmaga.
Bundesliga tabeliseis:
1. RB Leipzig 27 punkti/11 mängu
2. Müncheni Bayern 24/11
3. Dortmundi Borussia 21/11
4. Köln 21/11
5. Berliini Hertha 21/11
6. Hoffenheim 20/10
7. Frankfurti Eintracht 18/10
8. Mainz 17/11
9. Leverkuseni Bayer 16/11
10. Freiburg 15/11


description: Brasiilia kohus otsustas, et Iirimaa olümpiakomitee (OCI) ekspresident Pat Hickey saab tagasi oma passi ja võib kodumaale naasta. Põhjuseks toodi Hickey tervislik seisund. Hickeyt on Brasiilias kinni hoitud juba mitu kuud, teda süüdistatakse suviste Rio olümpiamängude piletitega hangeldamises, vahendab BBC.

title: Olümpiast saadik Brasiilias kinni hoitud tippametnik sai passi tagasi ja lubati kodumaale

maintext:
Hickey, kes on kõiki süüdistusi seni kindlalt eitanud, vahistati augustis, kuid lasti kaks nädalat hiljem vabaks. Siiski jätsid Brasiilia ametnikud enda kätte mehe passi, et ta ei saaks riigist lahkuda. Nüüd peab 71-aastane Hickey tasuma 410 000 euro suuruse kautsjoni ja võib seejärel sõita kodumaale end ravima. Süüdistuse tõttu on Hickey end ajutiselt OCi presidendi kohalt taandanud.
Kohtunik Leal de Melo nõustus ühtlasi Hickey kaitsja apellatsiooniga ja eraldas eri pettusejuhtumid. See tähendab, et Marcus Evans, Michael Glynn, Ken Murray, Maarten Van Os, David Gilmore ja Martin Studd annavad vastust ühe ning Hickey, Kevin Mallon, Barbara Carnieri ja Eamonn Collins teise kohtuprotsessi käigus. Küll aga lükkas kohtunik tagasi Hickey ja Malloni kaitsjate seisukoha, et kohtuasi tuleks «avaliku huvi puudumisel» lõpetada.
Brasiilia ametivõimud said de Melo loal hoopis täieliku ligipääsu telefonidele ja teistele elektroonikaseadmetele, mis uurimise käigus konfiskeeriti. Samas kohustas de Melo politseid leitut 30 päeva jooksul avalikustama.
Alates 1988. aastast Iirimaa Olümpiakomiteed juhtinud Hickeyt ja veel üheksat inimest süüdistatakse piletitega hangeldamises, varguses, maksude vältimises, rahapesus ja kuritegeliku ühenduse loomises. Väidetavalt müüsid Iirimaa ametnikud ühes agentuuri THG Sports töötajatega mustal turul sadu neile antud pileteid.


description: Homme, 15. novembri õhtul selguvad Krakówis Juliusz Słowacki teatris toimuval loosimisel rahvusmeeskonna alagrupivastased 2017. aasta Euroopa meistrivõistluste finaalturniiril.

title: Homme selguvad võrkpallikoondise vastased EM-finaalturniiri alagrupis

maintext:
Koha EM-finaalturniiri tagas Eesti koondis oktoobri alguses toimunud kahemängulise play-off seeria võiduga Läti üle. Ajaloos neljandat korda Vana Maailma 16 parema sekka jõudnud rahvusmeeskonna ja turniiri võõrustava Poola kõrval osalevad finaalturniiril järgmised riigid: Prantsusmaa, Sloveenia, Itaalia, Bulgaaria, Venemaa, Serbia (tagasid endale koha hea esinemisega 2015. aasta finaalturniiril); Saksamaa, Soome, Belgia, Slovakkia, Holland, Tšehhi (kvalifikatsiooniturniiri teise ringi alagruppide võitjad); Türgi ja Hispaania (kvalfikatsiooniturniiri kolmanda ehk play-off-ringi võitjad), kirjutab Volley.
Eesti aja järgi kell 21.30 algaval galal loositakse koondised neljaliikmelistesse alagruppidesse. Sarnaselt teiste aladega, on ka võrkpalli EM-finaalturniiri loosimist veidi uuendatud. Nimelt valib finaalturniiri võõrustaja esmalt igasse alagruppi ühe meeskonna. Ülejäänud tosina riigi suhtes järgneb ühe väikese erandiga tavapärane loosimisprotseduur, koondiste reitingute määramisel võetakse aluseks 22. augusti seis. Mainitud erandiks on aga see, et samasse alagruppi ei tohi sattuda 2015. aasta Euroopa meistrivõistluste finalistid ehk Prantsusmaa ja Sloveenia.
Loosimistseremoonia viimase osana saab selgeks, millises linnas iga alagrupp oma kohtumisi peab. Finaalturniiri võõrustavad Kraków, Gdansk, Katowice ja Szczecin.
Euroopa meistrivõistluste finaalturniir toimub Poolas järgmisel aastal 23. augustist 3. septembrini.


description: Laagri tennisekeskuses toimuv Paf Open on jõudnud otsustavate mängudeni. Viimaste eestlastena on võistlustules Vladimir Ivanov ja Kenneth Raisma, kes mängivad täna paarismängus poolfinaalis ja võitlevad üksikmängus veerandfinaalkohtade eest.

title: Ivanov kohtub kodusel turniiril maailma kunagise 36. reketiga

maintext:
Päeva esimene kohtumine algab kell 14, kui Raisma on vastamisi Alexander Vasilenkoga (ATP 676) Venemaalt, kes esimeses ringis võitis Mattias Siimarit. Sellele järgnevas mängus on Vladimir Ivanovi vastaseks Karol Beck, kes pääses põhiturniirile kvaifikatsioonist.
Becki edetabelikoht teise tuhande lõpus ei näita tema tegelikke oskuseid. 34-aastane slovakk on üle kümne aasta esisajasse kuulunud ja oli 2005. aastal kõrgel 36. kohal. Terve hooaja vahele jätnud Beck alustas võistlustega alles neli kuud tagasi ja pole jõudnud veel edetabelipunkte piisavalt koguda. Paf Openil on ta esinenud väga kindlalt.
Siis saavad meie mehed ühe mängu puhata, aga päeva viimases kohtumises võistlevad nad paarismängu poolfinaalis. Teisel pool võrku on jälle Karol Beck, kelle paariliseks on 17-aastane Artjom Dubrivnõi Venemaalt.


authors:
Peep Pahv
Tairo Lutter

description: Nõrgima eurosarja alagrupiturniiril võiduta jäänud, ent koduses liigas võitmatuna püsiva Tartu korvpallimeeskonna peatreener Gert Kullamäe sõnas möödunud nädalal pärast liiga kolmanda meeskonna Rapla AVISe alistamist, et Eesti meistriliiga tase jääb ülejäänud Euroopale selgelt alla.

title: Eestlaste defitsiit ja hinna järgi leegionäride palkamine

maintext:
Kullamäe sõnad olid valusad, kuid põhimõtteliselt on neile raske vastu vaielda. Taseme võrdluse saab rahvusvahelistes sarjades osalemisega ning statistika külmad numbrid ei anna rõõmustamiseks põhjust. Sarnaselt Tartuga on FIBA EuroCup turniiril võiduta ka TLÜ/Kalev, kes peab täna oma viimase mängu. Balti liigas on aga positiivne saldo ainult Rapla AVISe meeskonnal. TTÜ, Rakvere Tarvas ja Pärnu asuvad oma alagruppide tagumises otsas.
Tartu meeskond sai eelmisel nädalal näha kahte erinevat mängu. Teisipäeval kaotati Prantsusmaa tippmeeskonnale Pau-Orthezile, reedel rulliti aga 30 punktiga üle Raplast. Asjade selline käik sundiski Kullamäed tunnistama, et rahvusvaheliste ja kodumaiste mängude vahe on suur.
Mõned päevad hiljem, kui emotsioonid olid juba lahtunud, sõnas Kullamäe, et pidas eelkõige silmas võrdlust tippliigas osaleva tippmeeskonnaga. «Meil pole kuigi tihti võimalust võrrelda ennast sellise meeskonnaga nagu Pau-Orthez. Nendega mängides tundsin platsi kõrval seistes, millised võimsad mehed seal ringi jooksevad. Need kujud olid muljet avaldavad,» sõnas ta. «Eesti klubidel pole sellele midagi vastu panna.»


description: Euroopa autoralli meistrivõistluste sarja kuulunud Rally Estoniat järgmisel aastal ei toimu, sest korraldusmeeskond võtab aja maha ning soovib leida uued ja kõrgemad eesmärgid.

title: Urmo Aava: kindlasti ei korralda me 2018. aastal MM-rallit

maintext:
Enne esimest Rally Estoniat, mis sõideti seitse aastat tagasi, seadsid korraldajad endale eesmärgiks viia Eesti meistrivõistluste etapp uuele tasemele, millega saadi hakkama. Tulevikus soovitakse luua organisatsioon, mis oleks erinevaid spordisündmusi valmis tegema jätkusuutlikumalt, vahendab ERR Sport.
«Kindlasti me ei tee 2018. aastal MM-rallit. Pigem see 2017 peakski olema mõtlemise ja arutlemise aeg ja siis võimaliku uue organisatsiooni loomise aeg. Sellistel alustel, nagu me seda siiani oleme teinud, lihtsalt ei ole mõtet teha, sest see viib täpselt samasse kohta,» sõnas ETV spordiuudistele Rally Estonia MTÜ juhatuse liige Urmo Aava.


description: Soome võrkpalli meistrisarjas ründas laupäeval võimsalt  Pielavesi Samposse värvatud pärnakas Andrus Raadik, kes tõi 27 punkti (+17). Sampo võitis võõrsil Kuopio Leka-Volley 3:1 (19, -22, 20, 24).

title: Raadiku klubi võitis rekordsuure publiku ees

maintext:
Mängu jälgis üle kolme tuhande võrkpallihuvilise (erinevatel andmetel 3027 või 3028), mis on Soome meistriliiga rekord. Sampo on kuue puntiga seitsmes, 16 punktiga veab paremusrida Vantaa Ducks, vahendab volley.ee.
Prantsusmaa kõrgliigas kaotas Pariisi klubi Arago de Setele võõrsil 2:3 (20, -21, -22, 20, -11). Ardo Kreegi arvele jäi üheksa punkti (+5), sh neli blokki ja kolm servi. Anna Kajalina klubi St Raphael käis kiirelt 3:0 (19, 20, 15) üle Quimperist, eksnarvalanna konto täienes viie punktiga.


description: Sel nädalal selgus, et Baruto kohtub Rizin Fighting Federationi poolt korraldataval MMA-turniiril veerandfinaalis jaapanlase Tsuyoshi Kosakaga. Kui Barutol õnnestub vastane alistada, siis poolfinaalis tuleb vastamisi minna juba ühe MMA tõelise legendiga.

title: Video: Barutot ootab võidu korral tõeline MMA-legend

maintext:
Baruto ja Kosaka duelli võitja kohtub brasiillase Wanderlei Silva või horvaadi Mirko «Cro Cop» Filipoviciga.
Silva on karjääri jooksul olnud kõva tegija nii võitlussarjades Pride kui ka UFC. Võitlussarja Pride ajaloos on ta kõige rohkem võite kogunud võitleja. Lisaks on tema arvel kõige rohkem nokaute, kõige rohkem tiitlikaitsmisi ning kõige pikem võiduseeria.
Kõvast puust on ka Filipovic, kes on Pride’i võitlussarja 2006. aasta vabakaalu tšempion. 2012. aastal krooniti ta K-1 GP-sarja maailmameistriks. Sellega sai temast alles teine mees maailmas, kes suutnud olla parim nii MMA kui ka K-1 võitlussarjas.
Mehed on seni omavahel kohtunud kahel korral. 2002. aastal jäi Yokohamas nende duell viiki. 2006. aastal Saitamas võitis Filipovic nokaudiga.
Turniiri veerandfinaalid on kavas 29. detsembril. Poolfinaalid ja finaal toimuvad Saitamas 31. detsembril. Vastavalt reglemendile peetakse veerand- ja poolfinaalides kaks viie minuti pikkust raundi. Finaalis on aga kolm viie minuti pikkust raundi.
Vaata Silva ja Filipovici stiilinäiteid:


authors:
Postimees Sport
Timo Anis

description: Austraalias alustati autoralli MM-sarja viimast etappi ning kümne kiiruskatse järel hoiab esikohta Volkswageni meeskonda kuuluv Andreas Mikkelsen. Ott Tänak ja Raigo Mõlder (Dmack, Ford Fiesta) kihutavad kaheksandal kohal, kaotust Mikkelsenile on kogunenud poolteist minutit. Neljandal kiiruskatsel tegi Tänak pirueti ja kaotas ligi pool minutit. Tõsine tagasilöök saabus aga päeva lõpus, kui Tänak hilines kümnenda kiiruskatse starti ning talle määrati 40 sekundine karistus. Ilma nende kahe eksimuset võitleks Tänak ilmselt koha eest esikolmikus.

title: Otse: Tänak teenis päeva lõpus karistuse ja langes kaheksandaks


authors:
Siim Kaasik
Nick Potts Ap

description: Rootsi jalgpalli elav legend Zlatan Ibrahimovic valiti 10. korda järjest Rootsi parimaks jalgpalluriks. Selle auks valmistatakse Stockholmi temast 2,7 meetri pikkune kuju.

title: Elav legend Ibrahimovic saab hiiglasliku kuju

maintext:
Kokku on Ibrahimovic valitud Rootsi aasta jalgpalluriks 11. korral. Tänavu Manchester Unitedis mängiv Ibrahimovic lõpetas pärast suviseid Euroopa meistrivõistlusi koondisekarjääri. Kokku osales ta 114 Rootsi koondise mängus ning lõi 62 väravat.
Mitte ükski teine jalgpallur pole pärast 1946. aastat valitud Rootsi aasta mängijaks rohkem kui kahel korral. «See on täiesti uskumatu. Paljud mõtlevad: miks tema? Kuid pärast 15 aastat koondises tunnen, et mind hinnatakse. Tavaliselt valmistatakse sulle kuju pärast sinu surma, kuid mina olen veel vägagi elus,» sõnas Ibrahimovic järjekordset auhinda vastu võttes.
Ibrahimovici tervitas auhinnagalal video vahendusel ka tema PSG meeskonnakaaslane David Beckham. «Ta on võitja ja tema suhtumine pole kunagi muutunud. Olen õnnelik, et ta mängib nüüd Manchester Unitedis, minu meeskonnas. Aitäh, et oled minu sõber. Sa oled löönud palju ilusaid väravaid ning kui peaksin neist parima valima, siis kahjuks oli see värav Inglismaa vastu,» ütles Beckham.


description: Eile peetud koosolekul otsustas Volkswagen, et loobub tänavuse hooaja järel autoralli MM-sarjas osalemisest. Volkswagen valitses WRC-sarja viimased neli aastat.

title: Ametlik: Volkswagen loobub autoralli MM-sarjast

maintext:
Täna avaldatud ametlikus pressiteates toodi loobumise põhjuseks välja asjaolu, et Volkswagen suunab oma fookuse uutele tehnoloogiatele.
«Volkswagen seisab silmitsi hiigelsuurte väljakutsetega. Oleme WRC-s ammuilma oma eesmärgid täitnud ning aeg on seada uued eesmärgid,» sõnas Volkswageni juhatuse liiga Frank Welsch.
Tulevaseks hooajaks väljaarendatud Polo WRC auto pressiteates ilmunud andmete põhjal ralliradadele ei tule. 2018. aastaks arendatakse aga välja uus Polo R5. «Tahame keskenduda rohkem klientidepõhisele võidusõidule,» jätkas Welsch. See tähendab ka seda, et edasi arendatakse Golf TCR mudelit ja Beetle GRC rallikrossi autot.
Volkswagen võitis autoralli MM-sarjas 51 osaletud rallist 42. Nende esisõitja Sebastien Ogier tuli neljal järjestikusel aastal maailmameistriks. «Muidugi kahetseme, et meie WRC osakond laiali saadetakse. See oli Volkswageni mootorispordi kaubamärgi kõige edukam projekt. Tiim on teinud suuri asju, samal ajal on meie visioon natukene teistsugune,» sõnas Volkswageni mootorispordi direktor Sven Smeets.
Uudis tähendab ühtlasi ka seda, et uueks hooajaks vabanes kolm tippsõitjat. Peale Ogier’ olid Volkswageni palgal veel Jari-Matti Latvala ja Andreas Mikkelsen. Postimees spekuleeris tänases lehes, kes kuhu järgmiseks hooajaks maanduda võiks.


description: Korvpalliliiga NBA läbi aegade üks legendaarsemaid kaugviskajaid Ray Allen teatas, et tõmbab ametlikult oma karjäärile joone alla.

title: NBA legendaarne viskekahur kuulutas karjääri lõppenuks

maintext:
Allen käis viimati väljakul hooajal 2013/14, kuid on seejärel paaril korral andnud mõista (eelkõige seostati teda veel Cleveland Cavaliersiga.), et võib palliplatsile naasta. Nüüd teatas ta oma karjääri lõppemisest.
Allen krooniti NBA meistriks 2008. aastal Boston Celticsi ja 2013. aastal Miami HEati ridades. NBA All Star meeskonda valiti ta koguni 10 korda. 2000. aasta Sydney olümpiamängudel kuulus ta võidukasse USA koondisesse.


description: Korvpalli Euroliigas sai Kaunase Žalgiris tabelisse kirja juba neljanda kaotuse, jäädes täna 80:83 alla Istanbuli Darussafaka Dogusile.

title: Video: Euroliigas peeti kahe lisaajaga mäng, Žalgiris sai napi kaotuse

maintext:
Žalgiris võitis avaveerandi tervelt kümne punktiga ning juhtis poolajal üheksaga. Istanbuli klubi tegi aga võimsa kolmanda veerandi, mis võideti 35:21. Viimasel veerandil Türgi klubi edu käest enam andnud.
Žalgirise poolt viskas 21 punkti ja võttis 11 lauapalli Paulius Jankunas, samuti 21 silma sai kirja Leo Westermann. Võitjate parimatena tõid 16 punkti nii Adrien Moerman kui Scottie Wilbekin. Žalgiris on liigatabelis eelviimasel kohal, Istanbuli klubi on tabeli keskel, olles kogunud kolm võitu ja kaks kaotust.
Istanbuli Anadolu Efes ja Ateena Panathinaikose vahelise mängu võitja selgus alles teisel lisaajal, kui tabelisse kirjutas oma teise võidu Anadolu Efes numbritega 91:83. Kumbki meeskond ei pääsenud mängu jooksul rohkem ette kui kaheksa punktiga. Võitjate parim oli 17 punkti visanud Thomas Heurtel, kaotajate poolelt tegi enim skoori K.C Rivers, kes sai kirja 15 silma ja aitas meeskonna teisele lisaajale. Istanbuli klubi on tabelis kahe võidu ja kolme kaotusega 13., Panathinaikosel on kolm võitu ja kaks kaotust, mis annab neile tabelis neljanda koha.
Vitoria Baskonia kirjutas tabelisse kolmanda võidu, kui oli 70:63 parem Belgradi Crvena Zvezdast. Baskide parimana tõid meeskonnale 16 punkti Shane Larkin ja Rodrigue Beaubois, Serbia klubi resultatiivseim oli 12 silma visanud Marko Guduric. Baskonial on tabelis kolm võitu ja kaks kaotust, Belgradi klubil aga kaks võitu ja kolm kaotust.


description: Maailma edetabelis kõrgel neljandal kohal asuv Belgia jalgpallikoondis võõrustab pühapäeva õhtul Brüsselis toimuvas MM-valikmängus Eestit. Millise koosseisu peatreener Roberto Martinez Eesti vastu saadab?

title: millise Belgiaga Eesti homme lahingusse astub?

maintext:
Väravavahis ei tohiks olla küsimust – postide vahel alustab Thibaut Courtois, ehkki Chelsea esikinnas vaatas kolmapäevast maavõistlust Hollandiga pingilt ja väravas seisis Simon Mignolet. Pärast mängu tekitas ajakirjanikes küsimusi Courtois’ vasak silm, mis oli verd täis valgunud. Väravavaht andis Sky Sportsiga vesteldes olukorrale omapärase selgituse.
Memphs Depayd jälitav Christian Kabasele tegi kolmapäeval Hollandi vastu A-koondise debüüdi. FOTO: Scanpix
«Jäin mõne nädala eest haigeks ja oksendasin mitu korda. Suurest pingutusest lõhkes silmas veresoon,» rääkis Courtois. «Parajasti oli Halloween, nii et sel hetkel polnud probleemi, aga olukord ei parane. Arstid ütlesid, et läheb kümme päeva, kuid möödas on juba kaks ja pool nädalt. Samas ei sega see mind mängus absoluutselt, fotodel näeb asi lihtsalt palju hullem välja kui tegelikult,» kinnitas Courtois.
Kaitseliinis ei saa vigastuste tõttu Eesti vastu väljakule joosta kapten Vincent Kompany (Manchester City), Toby Alderweireld (Tottenham Hotspur) ja Thomas Vermaelen (Roma). Tõenäoliselt kasutab Martinez kolmemehelist kaitseliini, sest täpselt nii tegi ta ka kolmapäevases mängus Hollandiga. Kolmikusse kuuluvad Jan Vertonghen (Tottenham), Laurent Ciman ja Christian Kabasele.
Kui Belgia koosseisust üldse nõrka kohta otsida, võiks see peituda just kaitses, sest 25-aastasele Kabaselel on seni koondisekogemust vaid ühe mängu jagu. Watfordi kaitsja on sel hooajal klubi eest platsil käinud vaid kolmes kohtumises ja mänginud 60 minuti jagu. 31-aastane Ciman mängib aga juba teist hooaega klubijalgpalli USA kõrgliigas MLSis, esindades Montreal Impacti.
Carrasco pidurdamine tekitab peavalu
Äärekaitsjate-poolkaitsjate ehk wingback’idena kasutab Martinez ilmselt paremal Thomas Meunier’d ja vasakul Yannick Carrascot. Meunier on saanud koduklubi PSG eest sel hooajal algkoosseisus väljakule vaid kuues mängus ehk pooltes senistes liigakohtumistes. Arvestades, et Hollandi vastu võttis Martinez ta teiseks poolajaks välja ja vahetas platsile Genti ridadesse kuuluva Thomas Foket’, võib paremkaitsja koht olla lahtine. Ent samas on raske uskuda, et Martinez usaldaks 22-aastase Foket’ valikmängus kohe algkoosseisu, kui arvestada, et kohtumine Hollandiga oli noormehele koondisesärgis esimene.
Hoopis rohkem on Eestil vaja karta Belgia vasakut äärt – meie paremkaitsjal Taijo Tenistel tuleb Carrasco vastu kindlasti tihe tööpäev. Just Carrasco lõi kolmapäeval Hollandile 82. minutil viigivärava ning on hiilanud ka Madridi Atletico eest, olles kostitanud vastaseid tänavu Hispaania kõrgliigas juba viie väravaga.
Keskpoolkaitsest on puudu vigastust raviv Manchester Unitedi keskväljamees Marouane Fellaini, seega alustavad seal ilmselt teine kahupea Axel Witsel (Peterburi Zenit) ja Steven Defour. Neist kahest on ründavam Defour, kes liitus suvel Inglismaa kõrgliigaklubi Burnleyga. Defour on seejuures väravaga kostitanud ka Eestit – tema esimene koondisetabamus sündis 2008. aastal Liege’is, kui Belgia võitis Eestit MM-valikmängus 3:2.
Superstaaridest ründekolmik
Belgia suurimad trumbid ja Eesti jaoks suurimad mureallikad tulevad äärtelt – Eden Hazard (Chelsea) ja Kevin de Bruyne (Manchester City) on mehed, kes kuuluvad jalgpallimaailma teraviku absoluutsesse tippu. Aastatel 2002-05 Belgia jalgpallikoondist ehk Punaseid Kuradeid juhendanud Aimé Anthuenis sõnas väljaandele Le Soir, et arvamustel, nagu kipuksid koondise kaks staari teineteist isegi natuke varjutama, pole alust.
«De Bruyne näitab väljakul olles alati üles suurepärast suhtumist. Andekad mängijad saavad alati koos hakkama!» arvas Anthuenis. «Probleem on pigem kaitses – Martinez peab suutma viia selle liini tasemele, mis oleks rünnaku ja poolkaitsega võrdne. Kui ta seda teeb, võib Belgiat ees oodata tõeliselt edukas suurturniir.»
Rünnaku tipus alustab Eesti vastu üsna kindlasti Evertoni ründaja Romelu Lukaku, kellel on täanvu Inglismaa kõrgliigas kirjas juba seitse väravat. Hollandi vastu katsetas Martinez «valeüheksa» taktikat, kus ründaja kohal mängis poolkaitsja Dries Mertens, kes vajus sealt sageli keskväljale ning jättis sellega Hazardile ja de Bruynele rohkem ruumi. Anthuenis ei usu siiski, et see taktika võiks Belgiale edu tuua.
«Vajame ehtsat ründajat – suurt ja tugevat! Meil on Lukaku, [Christian] Benteke, [Michy] Batshuayi... talente jagub,» loetles Anthuenis. «Mina jääksin Romelu juurde, sest ta lööb kõige stabiilsemalt väravaid. Lisaks leian, et oleme tema vastu liiga karmid. Ta on arenenud, eriti on ta õppinud paremini palli hoidma. Peame tegema kõik, et ta enesekindlust koguks,» leidis Anthuenis.
Rünnaku tugevdamiseks on Martinezil ka homme pingilt võtta Liverpoolis põrunud, ent Crystal Palace’i eest taas head mängu näitav Benteke, samuti Chelseas seni veel pingipoisi rollis olev andekas Batshuayi või Ragnar Klavani meeskonnakaaslane Liverpoolist, 21-aastane Divock Origi. Äärepoolkaitsjatest kuuluvad Martinezi valikusse ka Hazardi noorem vend, Mönchengladbachi Borussias palliv Thorgan, ning Evertonis mängiv Kevin Mirallas.
«Peatreenerit hinnatakse lõpuks tulemuste järgi. Praegu pole Martinez aga surve all – talle antakse aega oma nägemuse juurutamiseks. Hetkel on tal peaaegu täiesti vabad käed. Kuid kõik alla alagrupi võidu loetakse läbikukkumiseks – Marc Wilmotsi käe all võideti valiksarjades 30 mängust 28,» viitas Anthuenis eelmisele peatreenerile. «Seega peab ka Martinez lõpetama 2017. aasta sügisel alagrupi esikohal.»
Belgia ja Eesti MM-valikmäng algab Brüsselis Kuningas Baudouini nimelisel staadionil pühapäeva õhtul Eesti aja järgi kell 21.45.


authors:
Siim Kaasik
Nelson Antoine Ap

description: Pärast sel nädalavahetusel lõppevat vormel-1 hooaega vaheaasta võttev Fernando Alonso võib järgmisel hooajal sõita kestvusautode MM-sarja.

title: Alonso andis tugeva vihje oma tuleviku kohta

maintext:
Kahekordne vormel-1 maailmameister Alonso sõlmis juba möödunud aastal suusõnalise kokkuleppe Porschega ning pidi osalema 2015. aasta Le Mansi 24 tunni sõidul, kuid Honda ei lubanud sellel toona juhtuda. Võimaluse sai endale tänavu Force Indias sõitev Nico Hülkenberg, kes ka võitis lugupeetava võidusõidu.
Viimasel kolmel hooajal kestvusautode MM-sarja Porschega sõitnud endine vormelipiloot Mark Webber lõpetas selle hooaja järel karjääri ning tema auks võttis sõna ka Alonso. «Sul on olnud imeline karjäär ning oled Porsche roolis saavutanud edu. Mind sa ära ei jõudnud oodata, kuid usun, et oled jätkuvalt siiski olemas ning saan sinult paljude asjade kohta nõu küsida, kui ma sinu jälgedes astun,» andis Alonso selge vihje oma tuleviku kohta.


description: Teist aastat järjest grupisõidus maailmameistriks tulnud Peter Sagan on tuntud oma suurepärase rattavalitsemise oskuse poolest.

title: Video: maailmameister Sagan näitas imelist rattavalitsemise oskust

maintext:
Eestlased kaasatud suurde mängu
Kui usutavaks peate tõika, et eestlasel on võimalus panustada nii nõu kui ka jõuga maailma parima maanteeratturi edusse? Või koguni mitmel maarjamaalasel korraga? Igal juhul ei kuulu see väide utoopia valdkonda, sest augusti alguses liitus maailma maanteeratturite edetabelit (14. augusti seisuga – toim) juhtiv slovakk Peter Sagan Saksa jalgrattaklubiga Bora-Argon 18 (BOA), kus töötavad mehaanikutena eestlased Gerd Kodanik ja Risto Usin. «Jah, praegusel hetkel oleme meie ainukesed, aga eks tuleb loota, et Maarjamaalt on meile järelpõlve tulemas,» kinnitab imepärast fakti ka Usin.


description: Ainuke Eesti Korvpalliliidu presidendi kandidaat Jaak Salumets rõhutab Eesti korvpallist rääkides korduvalt, et temale on eriti olulised maapiirkonnad. Ta teab, et Tallinnast vaadates nii-öelda ääremaa staatuses paigad on jäänud oma muredega üksi. «Kavatsen valimisteni jäänud aja jooksul külastada kõiki piirkondi – rääkida treenerite ja kohalike omavalitsusjuhtidega. Korvpalliliit on igapäevatööd tegevate klubide jaoks teenindaja rollis. Nii nagu mängija pole treenerita mitte keegi, pole ka alaliidu juhatus ja tegevjuhtkond põllul tööd tegevate inimesteta mitte keegi,» sõnab Salumets.

title: Salumets: mängijatega peab tööd tegema, mitte laskma neil niisama istuda


description: Madridi Reali ja Walesi jalgpallikoondise mängumees Gareth Bale pidi intervjuus Foot Lockerile ütlema, kes on tema kõigi aegade parim meeskonnakaaslane. Üllataval kombel ei osutunud valituks mehe tiimikaaslane Cristiano Ronaldo.

title: Reali superstaar eelistas Giggsi Ronaldole


description: Tšehhi võrkpalli meistriliigas palliva Henri Treiali koduklubi Karlovarsko ČEZ alistas neljandas voorus Zlíni Fatra 3:0 (25:18, 25:20, 25:20).

title: Treiali koduklubi jätkab kaotusest hoolimata liigatabeli tipus

maintext:
Rahvusmeeskonna liige mängis terve kohtumise ja panustas edusse kuus punkti. Neist üks tuli serviga, kaks blokiga ja kolm rünnakul. Kokku lõi Treial seitsmest tõstest maha kolm, vahendas volley.ee.
Viiendas voorus sai Karlovy Vary meeskond liighooaja esimese kaotuse, kui kodus tunnistati ČZU Praha 3:0 (25:22, 26:24, 25:23) paremust. Henri Treial väljakul ei käinud. Hoolimata kaotusest on Karlovarsko ČEZ koos Kladno võistkonnaga liigatabeli tipus. Mõlemad on viiest mängust võitnud neli ja teeninud tosin punkti.
Belgias mängivatest eestlasest nautis nädalavahetuse võidurõõmu Andres Toobal, kelle leivaandja Antwerpeni Callant TopVolley alistas 3:2 (25:23, 16:25, 25:23, 23:25, 15:10) möödunud eurohooajal Pärnu Võrkpalliklubi konkurentsist lülitanud Meneni Prefaxise. Hea partii teinud Toobal kuulus kõigis peale neljanda geimi põhikoosseisu. Kaheksast servist ei ebaõnnestunud ta ühelgi. Blokiga teenis sidemängija ühe punkti, rünnakul lisandus veel üks.
Taavi Nõmmistu koduklubi jäi aga 0:3 (23:25, 17:25, 23:25) alla liiga liider Roeselare Knackile. Eestlane mänguaega ei teeninud. Kõik neli matši on võitnud Knack, kel on 11 punkti, ja Aalst, kes on kogunud kümme punkti. Mõlema eestlase koduklubid on saanud kolm võitu ja üheksa punkti ning jagavad tabelis 3.-5. positsiooni.
Saksamaa kõrgliigas mängiv Liis Kullerkann kuulus esimeses geimis põhikoosseisu, teises ja neljandas sekkus ta vahetusest. Paraku pidi tema koduklubi Erfurt tunnistama Suhli 3:1 (25:20, 25:22, 20:25, 25:21) paremust. Tabelis on Erfurti klubi kolmest mängust teenitud nelja punktiga seitsmes.
Sama skooriga jäi Nette Peidi koduklubi Lindesberg Rootsi meistriliigas alla Halmstadi Hyltele. Selle mängu geimid lõppesid võitjate poolt vaadatuna 20:25, 25:17, 25:12, 25:19. Mõlemad naiskonnad on viiest liigamängust võitnud kolm ja jagavad kolmandat-neljandat kohta.


description: TLÜ/Kalevi korvpallimeeskond pidas täna FIBA Europe Cup sarjas kodumängu Saku Suurhallis, kus võeti vastu Prienai meeskond. Viimase alagrupimängu kaotas Eesti klubi seisuga 55:96.Võitjate poolt viskas 15 silma Tomas Delininkaitis, TLÜ/Kalevi resultatiivseimaks oli Janis Vahter, kelle arvele kanti 16 punkti.

title: TLÜ/Kalev lõpetas eurosarja hooaja 41-punktilise kaotusega Prienaile

maintext:
Enne mängu:
Seni pole TLÜ/Kalev eurosarjas veel võidurõõmu maitsnud. Viimati kaotati kodusaalis 76:89 Rumeenia klubile Tirgu Muresile.
Omavahelise avamängu võitis Prienai koguni seisuga 104:61. Avamängus Prienaiga valmistas Kalevile enim probleeme Vytenis Likpeviciu, kes viskas Kalevi korvi 24 punkti. Pea kuu aega tagasi peetud mängus kaotas Kalev lauavõitluse 30:49.
Leedukad paistisd kodus silma väga hea visketabavusega, visates kaheseid 65-protsendilise ning kolmeseid 42-protsendilise täpsusega. Kalevi vastavad näitajad olid 35 ja 35 protsenti. Kolmeliikmelise alagrupi liider on Muresi meeskond, kellel on kirjas 3 võitu ja 1 kaotus. Prienai on 3 mängust saanud kirja 2 võitu.


authors:
Kadi Parts
Foto

description: Täna peeti jalgpalli Meistrite liigas järjekordne voor alagrupimängudes. Ajalugu tegid Dortmundi Borussia ja Varssavi Legia, kes lõid omavahelise kohtumise avapoolajal rekordilised seitse väravat, kui Saksamaa meeskond võitis avavaatuse 5:2 Kokku kirjutas Dortmund tabelisse 8:4 võidu, mis on samuti uueks rekordiks - veel üheski senises Meistrite liiga mängus pole nii palju väravaid löödud.Tänased tulemused:E-alagrupp:Moskva CSKA - Lervekuseni Bayer 1:1 (76. Natcho (pen); 16. Volland)AS Monaco - Tottenham Hotspur 2:1 (48. Sidibe, 53. Lemar; 52. Kane (pen.))F-alagrupp:Dortmundi Borussia - Varssavi Legia 8:4 (17., 18. Kagawa, 20. Nuri Sahin, 29. Dembele, 32., 52., 90+2. Reus, 81. Passlack; 10., 24. Prijovic; 57. Kucharczyk, 83. Nikolic)Lissaboni Sporting - Madridi Real 1:2 (80. Silva (pen.); 29. Varane; 87. Benzema)G-alagrupp:FC Kopenhaagen - FC Porto 0:0Leicester City - Club Brügge 2:1 (5. Okazaki, 30. Mahrez (pen.); 52. Izquierdo)H-alagrupp:Zagrebi Dünamo - Lyoni Olympique 0:1 (72. Lacazette)Sevilla - Torino Juventus 1:3 (9. Pareja; 45+2 Marchisio, 84. Bonucci, 90+4 Mandžukic)

title: Dortmund ja Legia püstitasid 12 väravaga uue rekordi, Real alistas võõrsil Sportingu


description: Aastaid Liverpooli jalgpallimeeskonnas mänginud Steve Nicol väitis, et hooaega Inglismaa kõrgliigas hästi alustanud Liverpooli tiim võib meistritiitli konkurentsist pudeneda seetõttu, et liiga palju lastakse endale väravaid lüüa.

title: Liverpooli legend kritiseeris meeskonna kaitseliini: niimoodi meistritiitlit ei võida

maintext:
Eesti koondise kapteni Ragnar Klavani kodumeeskond Liverpool on alustanud hooaega Inglise kõrgliigas hästi, kui kümnest mängust on kogutud 23 punkti. Täpselt sama palju on koos ka Manchester Cityl ning Arsenalil, seega kõik kolm meeskonda püsivad esikoha konkurentsis. Võrreldes teistega on aga Liverpool endale lüüa lasknud kõige rohkem väravaid - 13 -, ManCityl on sama number üheksa ja Arsenalil kümme.
Aastatel 1981-1994 Liverpooli meeskonnas mänginud Steve Nicoli sõnul võibki just kaitseliini ja väravavahtide tegevus ehk liiga paljude väravate sisselaskmine maksta tiimile koha tabeli tipus. «Liigat ei saa võita, kui sa väravaid niimoodi ära viskad. Just seda Liverpool praegu teeb. Kui sa lased enda võrku väravaid lüüa, siis see on suur probleem. Tegemist ei ole taktikalise, vaid individuaalse probleemiga,» väitis Nicol.
Klavan ja tema meeskonnakaaslased saavad järgmise võimaluse tõestamaks, et Liverpooli legend eksib, juba sel pühapäeval, kui kodus võetakse vastu Watford, kes paikneb liigatabeli seitsmendal kohal.


description: 21. oktoobri õhtul võitis Mirkko Moisar Saku suurhallis toimunud Xplosioni võitlusõhtul turniiri, mis annab talle järgmisel aastal võimaluse heidelda Marbellas Xplosion Fight Serise’i MM-tiitli eest.

title: Video: karm võitlus, mis viib Mirkko Moisari tiitlimatšile


description: Austraalias alustati autoralli MM-sarja viimast etappi ning 13. kiiruskatse järel hoiab esikohta Volkswageni meeskonda kuuluv Andreas Mikkelsen. Ott Tänak ja Raigo Mõlder (Dmack, Ford Fiesta) kihutavad kaheksandal kohal, kaotust Mikkelsenile on kogunenud poolteist minutit. Neljandal kiiruskatsel tegi Tänak pirueti ja kaotas ligi pool minutit. Tõsine tagasilöök saabus aga päeva lõpus, kui Tänak hilines kümnenda kiiruskatse starti ning talle määrati 40-sekundine karistus. Ilma nende kahe eksimusteta võitleks Tänak ilmselt koha eest esikolmikus.Teist rallipäeva alustas Tänak kiiruskatse viienda ajaga ja kaheksanda ajaga. Kaotust liider Mikkelsenile on 1.37,3. Tänak tunnistas, et tal on probleeme Austraalias valitseva kuumusega. Nimelt kipuvad DMACKi rehvid ülekuumenema.

title: Kuumusega võitlev Tänak sõidab Austraalias kaheksandal kohal

maintext:
Austraalias alustati autoralli MM-sarja viimast etappi ning 13. kiiruskatse järel hoiab esikohta Volkswageni meeskonda kuuluv Andreas Mikkelsen. Ott Tänak ja Raigo Mõlder (Dmack, Ford Fiesta) kihutavad kaheksandal kohal, kaotust Mikkelsenile on kogunenud poolteist minutit. Neljandal kiiruskatsel tegi Tänak pirueti ja kaotas ligi pool minutit. Tõsine tagasilöök saabus aga päeva lõpus, kui Tänak hilines kümnenda kiiruskatse starti ning talle määrati 40-sekundine karistus. Ilma nende kahe eksimusteta võitleks Tänak ilmselt koha eest esikolmikus.
Teist rallipäeva alustas Tänak kiiruskatse viienda ajaga ja kaheksanda ajaga. Kaotust liider Mikkelsenile on 1.37,3. Tänak tunnistas, et tal on probleeme Austraalias valitseva kuumusega. Nimelt kipuvad DMACKi rehvid ülekuumenema.


description: TLÜ/Kalev sai täna FIBA Europe Cup sarjas kirja kolmanda kaotuse, mis tähendab, et neid ootab ees vaid viimane alagrupimäng tugeva Leedu klubiga Prienaiga.

title: Klandorf eurosarja miinusest: iga mäng maksab umbes 10 000 eurot

maintext:
Kalev mängis täna sisuliselt vaid viie mehega, kas nii hõreda koosseisuga oli mõtet eurosarja mängida? «Oleks neljas meeskond veel olnud, oleks huvitavam olnud. Ei oska öelda, kas tasus tulla. Liialt kulukas sari meeskondadele. Iga mäng maksab umbes 10 000 eurot,» selgitas Kalevi peatreener Kalle Klandorf. «Eelmise aasta sats oli paremini komplekteeritud, aga siis ei lastud meil siia tulla.»
Täna 21 punkti visanud Reimo Tamm usub aga, et euromängud tulid noortele mängumeestele kasuks. «Kõik tahavad rääkida, et oleme amatöörmeeskond. Ise ma end amatööriks ei pea, ma ei teeks amatöörina seda asja. Olgu, mehed käivad tööl, aga nad tahavad seda asja ajada. Need mängud on kõrge tasemega ning noored pole näiteks nii kõvasid mänge mänginudki, see tuli meile kindlasti kasuks,» lausus Tamm.


description: Laupäeval Keskerakonna esimeheks kandideeriv ja suure tõenäosusega ka valituks osutuv Jüri Ratas lubab korvpalli alaliidu juhtimisest taanduda.

title: Ratas taandub valimisedu korral korvpalliliidu presidendi kohalt

maintext:
«Eesti korvpall läheb edasi ja 18. detsembril, kui toimub korvpalliliidu üldkogu, valitakse ka uus president ja juhatus. Loodan, et see inimene, kes valitakse seal presidendiks, omab piisavat ajalist ressurssi, et sinna panustada,» ütles Ratas ERR-ile.
Alaliidu ja erakonna juhtimist ühildada Ratase sõnul ei saa: «Kui juhtida Eesti kõige suuremat erakonda ja siis öelda, et mul on veel 24 tunnist varu, et juhtida Eesti armastatumat alaliitu, siis ma ei oleks aus.»
«See, kes kandideerib korvpalliliidu presidendiks, peab arvestama oma kalendrisse 3-4 tundi iga päev Eesti korpalli jaoks,» kõlas Ratase soovitus järgmisele korvpalliliidu presidendile.


authors:
Kadi Parts
Erik Prozes

description: Premium liigas, Esiliigas ja Esiliiga B-s valivad aasta parima mängija võistkondade peatreenerid.

title: Meistriliigas ja esiliigades selguvad hooaja parimad


description: Eesti käsipallikoondis sai Poolas toimuval rahvusvahelisel turniiril teises voorus 24:20 (11:11) jagu Fääri saartest.

title: Eesti käsipallikoondis sai Fääri saarte üle raske võidu

maintext:
Eesti meeskonna resultatiivseimad olid Jürgen Rooba ja Kristo Voika 6 tabamusega, millele Armi Pärt lisas 4, Uku-Tanel Laast 3, Martin Johannson 2 ning Kaspar Lees, Henri Sillaste ja Sten Toomla 1 värava.
Eesti koondise peatreeneri Rein Suvi sõnul ei tulnud võit kergelt. «Avapoolajal läksime mitmel korral paari tabamusega ette, kuid vastane jõudis alati järele ning seadis vaheajaks jalule viigi,» kommenteeris Suvi. «Teise poolaja keskel jäime kolmeväravalisse kaotusseisu, aga suutsime kõva tööga selle tasa teha ja ette minna. Kui eile olid meie vastu mänginud poolakad võimsad, siis Fääri saarte mehed paistsid silma teravusega.»
Päris rahule Suvi oma hoolealustega ei jäänud. «Kaitses tegutsesime hästi, kuid rünnak jättis soovida,» tõdes Suvi. «Enne mängu oli juttu, et hoiame rünnakut kontrolli all, ent tihtilugu tegime kiirustades lohakaid viskeid. Alguses ründasime liiga palju kesktsooni kaudu ning seetõttu puudus sellel laius, kuid paraku võttis sellest arusaamine omajagu aega.»
Pühapäeval peab kahe punkti peal olev Eesti turniiril oma viimase kohtumise, kui Eesti aja järgi kell 16 minnakse vastamisi olümpiavõitja Taani B-koondisega.
Ajakava (Eesti aja järgi):
04.11. (kell 18.00) Taani B – Fääri saared 33:23
04.11. (kell 20.00) Poola B – Eesti 28:27
05.11. (kell 18.00) Fääri saared – Eesti 20:24
05.11. (kell 20.00) Poola B – Taani B
06.11. (kell 16.00) Taani B – Eesti
06.11. (kell 18.00) Poola B – Fääri saared
Eesti koondise koosseis: Rasmus Ots, Kristo Voika, (mõlemad Viljandi HC), Eston Varusk, Henri Sillaste, Kristjan Muuga (kõik Põlva Serviti), Mait Patrail (TSV Hannover-Burgdorf), Siim Pinnonen (HC Viimsi/Tööriistamarket), Uku-Tanel Laast, Kaspar Lees (mõlemad HC Kehra/Horizon Pulp&Paper), Andris Celminš (Velenje RK Gornje), Sten Toomla (Grankulla IFK), Jürgen Rooba (HSG Nordhorn-Lingen), Martin Johannson (Bukaresti Steaua Alexandrion), Armi Pärt (Massy Essone HB).
Peatreener Rein Suvi, abilised Martin Noodla, Priit Allikivi, Margus Parts.


description: Chelsea järelkasvumeeskond ja Oxford United püstitasid teisipäeva õhtul EFL Trophy karikasarjas Inglismaa kõigi aegade pikima penaltiseeria rekordi. Kokku kulus võitja selgitamiseks koguni 34 lööki.

title: Chelsea ja Oxford püstitasid pikima penaltiseeria rekordi

maintext:
Chelsea võitis lõpuks 13:12, kui 17. löögivoorus eksis Oxfordi ründaja Wes Thomas. Seejuures jättis Thomas realiseerimata ka oma esimese penalti. Mängu normaal- ja lisaaeg olid lõppenud Chelsea kodustaadionil Stamford Bridge’il seisuga 1:1.
Chelsea mängijatest eksisid seerias Ola Aina ja Josh Grant, kelle löögid tõrjus Oxfordi väravavaht. Marco van Ginkel ja Bradley Collins saatsid oma penalti aga väravast mööda. Samas heastas Collins eksimuse sellega, et tõrjus koguni neli Oxfordi mängijate penaltit.
Eelmise rekordi püstitasid 2014. aastal FA karikasarja kohtumises Scunthorpe ja Worcester, kellel kulus võitja selgitamiseks 32 lööki. Tänavu augustis kordasid seda «saavutust» Derby County ja Carlisle United. Samas lõppesid mõlemad mängud suurema skooriga, 14:13.
Varem Johnstone’s Paint Trophy nimetust kandnud EFL Trophy võitja selgitavad välja Inglismaa tugevuselt kolmanda ja neljanda liiga ehk League One’i ja League Two meeskonnad, kellele kutsutakse konkurentsi pakkuma 16 Inglismaa kõrgliigaklubi noortemeeskonnad. Seejuures jäid Chelsea noored võidust hoolimata alagrupis viimaseks, Oxford pääses aga koos Swindon Towniga edasi.
Suurimat skoori nähti penaltiseerias Inglismaa pinnal 2013. aastal, kui Brockenhurst alistas 15:14 Andoveri. Seejuures eksisid kahe meeskonna mängijad lõpuks 30 löögist vaid ühel. Ülemaailmne pikima penaltiseeria rekord püstitati tänavu juunis Tšehhi viiendas liigas, kus SK Batov 1903 ja FC Frystak vajasid võitja selgitamiseks ei rohkem ega vähem kui 52 lööki. Batov sai lõpuks 22:21 võidu. Varasem tipptulemus pärines 2005. aasta Namiibia karikafinaalist, kus KK Palace oli Civicsist parem 17:16.


description: Eelmisel nädalal teatas Volkswagen, et nad loobuvad autoralli WRC-sarjast ning seejärel on maad võtnud erinevad spekulatsioonid. Nüüd on õhku visatud võimalus, et Red Bull ostab ära Volkswageni rallitiimi ja kihutavad järgmisel hooajal juba Red Bulli nime all WRC-sarjas.

title: Red Bull võtab Volkswageni rallitiimi üle?

maintext:
Lisaks autorallile on Red Bull juba mitu aastat investeerinud raha Volkswageni edukasse Dakari ralli projekti. Seega on ringlemas spekulatsioonid, et Red Bull tahab mõlema ralliprojektiga edasi minna ja nii võidakse rallitiim Volkswagenilt endale osta.
Näide vormel-1 maailmast olemas
Red Bull on sarnaselt tegutsenud juba vormel-1 sarjas, kus ära osteti Jaguari võistkond ning sellest saigi praegune Red Bulli meeskond. Lisaks osteti ära ka Minardi, mis kannab nüüd Scuderia Toro Rosso nime, kirjutab Speedweek.
Kui Red Bull peakski Volkswageni tiimi endale ostma, siis oleks tulevaks hooajaks WRC-sarjas taas mitu töökohta juures. Volkswageni taandumise järel on tulevaks aastaks tööta nii neljakordne maailmameister Sebastien Ogier, Andreas Mikkelsen ning ka Jari-Matti Latvala.
Seni on Red Bull igasuguseid kuulujutte eitanud. «Selliseid plaane ei ole üheski vormis arutatud. Samamoodi ei ole ükski partner neid teemasid jutuks võtnud,» teatas Red Bull täna Speedweekile, et Volkswageni rallitiimi ostmine ei ole praegu päevakorras.
Red Bulli raha ja tööd otsivad sõitjad
Rallimaailmas on Volkswageni otsuse järel läinud aga kiireks ning eelkõige tahavad kõik teada Ogieri järgmiseid plaane. Nii M-Sport, Citroen kui ka Toyota on andnud teada, et nad on valmis Ogieriga koostööd tegema. Kõige konkreetsema jutuga on avalikkuse ette tulnud M-Spordi boss Malcolm Wilson, kes koostab prantslase jaoks juba ahvatlevat pakkumist.
Toyota on avaldanud, et nad tunnevad lisaks huvi ka Latvala vastu. Mikkelseni vastu seni avalik huvi mõne tiimi poolt aga puudub.
Tipp-pilootidest on tulevaks hooajaks veel kindla lepinguta ka Ott Tänak ja tänavu M-Spordis esipiloodi kohta täitev Mads Östberg. Tänakut on viimasel ajal ikkagi seostatud kõige rohkem M-Spordiga, Östbergi puhul on võimalikuks peetud Adapta eratiimis sõitmist. Samas on ka DMACK andnud teada, et tuleval aastal tullakse välja kahe autoga ning need mõlemad kohad on seni täitmata.
Ogieri allkirja kõrval ongi rallimaailmas küsimuseks number kaks Red Bull ja nende pirakas rahakott. Kui Red Bull endale oma tiimi ei osta, siis sooviksid kõik olemasolevad võistkonnad nende logosid enda masinatele.


description: Jalgpallihuligaanide jõhkrast käitumisest on meedias tihti kirjutatud ning viimasel ajal on sellest probleemist räägitud rohkem Ida-Euroopas. Ultrafännide karmid löömingud metsas on tihtipeale olnud teemaks näiteks Venemaal või Poolas. Nüüd on internetti riputatud video, kus rusikatele annavad vaba voli Hollandi tippklubi Feyenoordi ja Prantsusmaa kõrgliigas mängiva Nancy poolehoidjad.

title: Šokeeriv video: Euroopa tippklubide fännid korraldasid metsas karmi löömingu


description: Eesti jalgpallikoondis pidas Eesti aja järgi läinud ööl oma esimese kohtumise Kariibi mere turneel – Saint Kittsi ja Nevisega tehti viimaste koduväljakul 1:1 viik. Eesti koondise peatreener Martin Reim tunnistas kohtumise järel, et kaitsefaasis oli jätkuvalt ebakindlust ning ka rünnakul jäi kvaliteedist puudu.

title: Reim viigist Saint Kittsi ja Nevisega: olime haavatavad mitmes momendis

maintext:
«Nende üllatav treenerivahetus vahetult enne kohtumist muutis ka vastaste mängu ülesehitust. Tavaliselt olid nad mänginud 4-4-2 süsteemis, kuid täna vajusid nad päris kiiresti kaitsesse, kus nad olid viie mehega. Võib-olla võrdleksin vastast Gibraltariga, kes oli kaitses ja panustas kiiretele kontrarünnakutele,» sõnas Martin Reim pärast kohtumist jalgpall.ee’le.
«Kuigi omasime avapoolajal palju palli ja initsiatiivi, siis ei leidnud me viimasel kolmandikul õigeid lahendusi, et ohustada vastase väravat. Üritasime mängida liialt läbi keskvälja. Teine poolaeg oli parem, kuna hakkasime äärest teravamaid tsenderdusi andma,» lisas ta.
«Halb oli see, et tegime mängus mitmeid rumalaid vigu, millest vastased said häid kontrarünnakuid. Kuna nad olid kiired, siis tekkis ka palju ärevaid momente, kaasa arvatud avapoolaja (vastastele värava toonud) trahvilöök.
Positiivne oli see, et mängijad ei kohkunud väravast ära ning võtsid kiiresti uuesti initsiatiivi. Poolaja lõpu poole suutsime ka pika sisseviske järel värava lüüa – Rauno (Sappinen) oli õige mängija õiges kohas.
Kokkuvõttes võib öelda, et kuigi nägime mängus ka häid asju, siis ei ole rahul, et oleme nii haavatavad mitmes momendis. Kindlus nii keskel kui ka taga peaks olema parem. Samuti jäi puudu kvaliteedist ründefaasis, kus oleks keegi võinud individuaalselt vastase üle mängija ja ohtu tekitada,» lausus Reim.


description: Prantsusmaa Antidopingu Agentuur (AFLD) teatas, et vähendab oluliselt dopingukontrollide arvu, kuna nende tänavuse aasta eelarve on juba enam kui poole miljoni euroga lõhki läinud.

title: Prantsusmaa antidoping esitas riigile ultimaatumi

maintext:
AFLD teatel vähendatakse tuleval aastal dopingukontrollide mahtu ligikaudu 20 protsenti. Tänavuse aasta eelarve on neil juba 650 000 euroga miinuses. AFLD on ka üks organisatsioonidest, mis vastutab Tour de France’il dopinguproovide võtmise eest.
«Oleme seni hoolimata raha puudusest asjadega hakkama saanud ning meid on kiidetud ka rahvusvahelisel tasandil. Dopinguproovide vähenemine paneks kahtluse alla meie süsteemi usaldusväärsuse. Kui kuskilt raha juurde ei tule, on see kahjuks ainus võimalus,» teatas AFLD oma avalduses.
Sealjuures tuletas AFLD Prantsusmaa riigile meelde, et Pariis kandideerib 2024. aasta suveolümpia korraldajaks ning kohaliku antidopingu usaldusväärsuse langus ei teeks kanditatuurile head.


description: Eesti aastal 2000 ja hiljem sündinud noormeeste käsipallikoondis kaotas Poolas Cetniewos alanud rahvusvahelisel turniiril võõrustajate eakaaslastele 17:28 (11:16).

title: Eesti noormeeste käsipallikoondis alustas turniiri Poolas kaotusega

maintext:
Eestlaste resultatiivseim oli Alfred Timmo 7 väravaga, millele Martin Nerut lisas 4, Taniel Sermat ja Mathias Rebane 2 ning Marten Saar ja Simon Drõgin 1 tabamuse, kirjutas ERR Sport.
Koondise peatreeneri Marko Koksi sõnul said noored vajalikke kogemusi. «Me pole selle koosseisuga eriti koos treeninud ja üsna palju jäi kogenematuse taha. Lisaks sellele ei suuda poisid kogu mängu vältel stabiilselt tegutseda,» tõdes Koks.


description: Meeste tennise aastalõputurniiril oli täna võidukas Novak Djokovic, kes jõudis pahandada ka kohtunikuga.

title: Kindla võidu saanud Djokovic noris kohtunikuga tüli


description: MMA-täht Conor McGregor esitas järjekordse võidu järel väljakutse poksistaarile Floyd Mayweather Jr-ile. Seejuures on McGregor valmis Mayweatheriga vastamisi minema poksireeglite, mitte vabavõitluse reeglite alusel.

title: Supermatš õhus: McGregor on valmis 100 miljoni eest Mayweatheriga poksima

maintext:
Fox Sportsi teatel kuulutas McGregor pärast võidu Eddie Alvarezi üle, et on valmis Mayweatherile vastu astuma. «Öelge Floydile ja Showtime’ile, et ma tulen. Öelge, et ta läheks juba Showtime’i kontorisse. Tahan 100 miljonit dollarit, siis võime poksireeglite järgi võidelda – sest õiget võitlust ta ju kardab,» teatas McGregor.
Iirlane pole elus pidanud ainsatki profipoksi matši, Mayweather on aga võitnud kõik oma 49 profikohtumist. Samas on poksimatš ainus võimalus, kuidas kaks meest saavad vastamisi minna, sest kindlasti ei nõustuks Mayewather kunagi vabavõitlusega. «Floyd pole selleks valmis. Mõistagi ma tunnustan teda, sest ta on tubli ärimees. Ta on üks kuradi kõva elukas, kui vaadata, mida ta on saavutanud, aga mis puutub tõelisesse võitlusesse, tõelisesse relvadeta lahingusse – sellega ei taha Floyd küll mingit tegemist teha,» ärples McGregor.
Esialgu võtab McGregor aga aja maha, sest viimase 11 kuu jooksul on ta ringis käinud oguni neljal korral. Lisaks saab ta uue aasta alguses esmakordselt isaks ja soovib vähemalt mõneks ajaks keskenduda pereelule.


description: Jyväskyläs mängiv Robert Rooba vajas Soome meistrivõistluste 1:3 kaotusmängus Turu TPS-ile õmblemist, sest vastasmängija uisk lõikas tal huule lõhki.

title: Piltuudis: uisk jättis Robert Rooba näole hokimängija armi

maintext: «Harjun oma uue «hokimängija» välimusega. Vastasmängija uisk tegi minu alahuulega päris kena tööd. Aga veel on pikk tee minna, et jõuda oma vennase tasemele,» kirjutas Rooba Instagrammi viitega Siim Liivikule.


description: Ligi viis aastat tagasi langevarjuhüppel raskelt vigastada saanud mees sai kohtuvaidluses MTÜ-ga Eesti Lennuklubi lõpliku kohtuvõidu ning saab klubilt hüvitiseks üle 13 000 euro.

title: Lõplik otsus: lennuklubi peab langevarjuõnnetuse ohvrile raha maksma

maintext:
Viimati tuli vaidluses lahend tänavu juuli keskel, kui Tallinna ringkonnakohus leidis sarnaselt Harju maakohtu varasemale otsusele, et lennuklubi peab mehele maksma hüvitiseks üle 13 000 euro. Kuna riigikohus ei võtnud esmaspäeval lennuklubi kassatsioonkaebust menetlusse, jõustusid varasemad lahendid lõplikult.
Marti ostis Eesti Lennuklubilt 2011. aastal langevarjuhüppe koos sellele eelnenud koolitusega. Mees sooritas hüppe sama aasta 2. juulil, murdes maandudes mõlemad jalada. Marti leidis, et klubi ei taganud osalejate ohutust ega instrueerinud osalejaid enne koolitust vajalikul määral. Muuhulgas tõi mees välja, et lubatud kolmetunnine koolitus kestis vähem kui kaks tundi, maapealne koolitus ei sisaldanud praktilist harjutamist, osalejatelt ei nõutud tervisetõendit ega eksami sooritamist enne hüpet ega allkirja selle kohta, et nad on teadlikud langevarjuhüppega kaasnevatest ohtudest. «Samuti kasutas klubi nõuetele mittevastavaid langevarje, korraldas langevarjuhüppe liiga suure tuulega ega teatanud pärast langevarjuõnnetust sellest kohe kontrollorganile,» märkis Marti.
Mees nõudis kohtusse esitatud hagis lennuklubilt 1284 eurot varalise ja 12 000 eurot mittevarase kahju katteks.
Lennuklubi vaidles Martile vastu, kinnitades, et mees sai vigastada enda hooletu tegevuse tõttu maandumisel ja maandumisreeglite järgimata jätmisest. «Hageja maandus kahe jala asemel ühele jalale hoolimata sellest, et instruktor juhtis maandumise ajal tema tähelepanu sellele, et ta jalad ette viiks ja kokku suruks, hüüdes seda hagejale vahetult enne maandumist,» märkis lennuklubi.
«Pärast teoreetilise koolituse lõppemist näidati kõigile praktiliselt, kuidas toimub lennukist väljahüppamine ja pärast seda said kõik õpilased ise maapeal lennukist väljahüppe sooritada. Kes tegi väljahüppel vea, kordas seda uuesti. Koolituse pikkust seadus ei reguleeri, kuid üldjuhul on koolituse kestuseks kolm akadeemilist tundi ehk kaks astronoomilist tundi ja 15 minutit,» lisas lennuklubi.
Tunamullu juunis andiski Harju maakohus õiguse lennuklubile ning selle otsuse jättis hiljem jõusse ka Tallinna ringkonnakohus. Riigikohus andis aga möödunud aasta juunis vahevõidu hagejale, tühistades kahe alama astme kohtu otsused ning saatis kaasuse maakohtusse uueks arutamiseks.
Kolleegium leidis, et kassatsioonkaebus tuleb osaliselt rahuldada ja nii maa- kui ka ringkonnakohtu otsus tuleb materiaalõiguse normi väära kohaldamise ja menetlusõiguse normi rikkumise tõttutühistada. «Asja materjalidest nähtuvalt ei ole maakohus pooltega hageja nõude õiguslikku kvalifikatsiooni arutanud ja on sellega rikkunud selgitamiskohustust. Kuna hageja ei ole välistanud nõude rahuldamist lepingu alusel, tuleb asja uuel läbivaatamisel selgitada, kas hageja soovib lepingu rikkumisest tulenevalt kahju hüvitamist, ning anda pooltele vajadusel võimalus esitada asjaolusid ja tõendeid lepingu rikkumisest tuleneva kahju hüvitamise nõude kohta,» märkis riigikohus.
Asja uuel läbivaatamisel tuli kolleegiumi kinnitusel maakohtul esmalt selgitada, kas hageja soovib oma nõude rahuldamist lepingulisel või lepinguvälisel alusel ning seejärel lahendada hageja nõue, arvestades ülalmärgitud selgitusi.
Harju maakohus jõudis uue lahendini tänavu 14. märtsil, rahuldades seekord Marti hagi Eesti Lennuklubi vastu ning mõisteti MTÜ-lt Marti kasuks välja 13 284,12 eurot, sellest varaline kahju taastusravikuludena moodustas 1284,12 eurot ning füüsilise valu ja hingelise üleelamise tõttu tekkinud mittevaraline kahju 12 000 eurot.
Kohus põhjendas oma otsust sellega, et MTÜ Eesti Lennuklubi ei pakkunud osalejatele enne langevarjuhüpet vajalikul määra teoreetilist ja praktilist koolitust ja ei viinud läbi nõutud kirjalikku eksamit, asendades selle suulise eksamiga. «Kasutatud langevari ei olnud ekspluatatsiooniks kõlbulik, mistõttu sai Marti langevarjuhüppe tagajärjel raske tervisekahjustuse - mõlema jala luumurrud. MTÜ Eesti Lennuklubi ei teatanud pärast langevarjuõnnetust sellest kohe kontrollorganile. Lisaks jättis kostja sündmuskoha ja asitõendite, sealhulgas konkreetse langevarju puutumatuse tagamata,» märkis maakohus.
Ühtlasi jättis maakohus menetluskulud Eesti Lennuklubi kanda ning mõistis Eesti Lennuklubilt Marti kasuks menetluskuluna välja 4200 eurot.
MTÜ esitas seepeale apellatsioonkaebuse Tallinna ringkonnakohtusse, mis jättis aga juuli keskel avaldatud lahendis maakohtu viimatise otsuse suures osas jõusse. Nimelt muutis ringkonnakohus maakohtu lahendit vaid osas, millega oli MTÜ-lt Marti kasuks välja mõistetud tasutud riigilõiv 1200 euro ulatuses. Seega arvestasti see summa menetluskuludest, mille maakohus oli lennuklubilt Marti kasuks välja mõistnud, maha ja ringkonnakohtu otsusel tuleb MTÜ-l hüvitada menetluskulud 3000 euro ulatuses.


description: Jalgpalli Meistrite liigas tehakse täna algust alagrupiturniiri neljanda ringiga. Mängudeõhtu kõige põnevam lahing leiab aset Manchesteris, kus kohalik City võõrustab FC Barcelonat.

title: Täna: kas Barcelona kütab taas ManCityle sauna?

maintext:
Samad meeskonnad olid vastamisi ka eelmises voorus, kui Barcelona teenis koduväljakul 4:0 võidu. Toonases matšis lõi võitjate ridades kolm väravat Lionel Messi ning korra oli täpne ka Neymar.
Toonasele matšile vajutas pitseri ManCity väravavahi Claudio Bravo punane kaart 53. minutil. Kohtumine lõppes aga võrdsetes koosseisudes, kuna kaks kollast kaarti teenis Barcelona kaitsja Jeremy Mathieu.
Barcelonal on tänaseks mänguks kadusid veel – vigastustega on väljas Andres Iniesta, Gerard Pique ja Jordi Alba.
«Teame, et peame tegema võitmiseks ideaalse mängu,» tõdes endine Barcelona ja praegune ManCity juhendaja Pep Guardiola. «Kui me seda ei suuda, siis peame vastast õnnitlema ja keskendume järgmisele mängule Mönchengladbachiga. Mängisime Camp Noul hea esimese poolaja, kuid nende ääreründajad on peaaegu pidurdamatud.»
«Ootan samasugust mängu nagu eelmisel korral. Ma arvan, et nad ei saa olla võrreldes eelmise korraga pressingul agressiivsemad. Tahame lõpetada alagrupi esimese kohaga. Peame mängima hästi nii palliga kui ka pallita,» lisas Barcelona juhendaja Luis Enrique.
Kolme vooru järel hoiab C-alagrupis Barcelona 9 punktiga esikohta. ManCity on 4 silmaga teine, Mönchengladbachi Borussia 3ga kolmas ja Glasgow Celtic 1ga neljas.
Kohtumised algavad kell 21.45!
Tänased mängud Meistrite liigas
A-alagrupp
Ludogorets – Londoni Arsenal
Basel – PSG
B-alagrupp
Besiktas – Napoli
Lissaboni Benfica – Kiievi Dinamo
C-alagrupp
Mönchengladbachi Borussia – Glasgow Celtic
Manchester City – FC Barcelona
D-alagrupp
Madridi Atletico – Rostov
PSV – Müncheni Bayern
Tabeliseisud
A-alagrupp: 1. Londoni Arsenal 7 punkti, 2. PSG 7, 3. Basel 1, 4. Razgradi Ludogorets 1.
B-alagrupp: 1. Napoli 6 punkti, 2. Besiktas 5, 3. Lissaboni Benfica 4, 4. Kiievi Dinamo 1.
C-alagrupp: 1. FC Barcelona 9 punkti, 2. Manchester City 4, 3. Mönchengladbachi Borussia 3, 4. Glasgow Celtic 1.
D-alagrupp: 1. Madridi Atletico 9 punkti, 2. Müncheni Bayern 6, 3. Rostov 1, 4. PSV 1.


description: Korvpalliliigas NBA peeti möödunud ööl kaheksa mängu, oma kuuenda järjestikuse võidu võttis valitsev meister Cleveland Cavaliers. Meeskonna superstaar Lebron James jõudis öise mänguga NBA kõige resultatiivsemate mängijate esikümnesse.

title: NBA valitseva meistri ilus seeria jäi napilt ellu, James tegi ajalugu

maintext:
Kui Cleveland pole veel kaotuskibedust tänavu tundnud, siis nende vastasele Philadelphia 76ersile oli tegemist juba viienda kaotusega, seekordne allajäämine tuli numbritega 101:102. Clevelandile tagas võidu Channing Frye, kes tabas minut enne mängu lõppu otsustava kolmese. Meeskonna liider oli aga James, kes viskas 25 punkti ning andis 14 korvisöötu, Frye arvele jäi 12 silma. Kaotajate parim oli Joel Embiid 22 punktiga.
James sai hakkama ka järjekordse ajaloolise saavutusega, jõudes NBA kõige resultiivsemate mängijate esikümnesse. Ta möödus Hakeem Olajuwonist ning on nüüd karjääri jooksul visanud 26 970 punkti. Tabelis 9. kohal olev Elvin Hayes kogus karjääri jooksul 27 313 silma.
Hooaja teise kaotuse teenis San Antonio Spurs, kes jäi 92:116 alla Los Angeles Clippersile. Avaveerandi 39:24 võitnud Clippers ei andnud kordagi oma edu käest ning sai Blake Griffini 28 punkti toel hooaja viienda võidu. Kaotajate parim oli LaMarcus Aldridge, visates 19 punkti.
Teised tulemused:
Oklahoma City Thunder - Minnesota Timberwolves 112:92
Detroit Pistons - Denver Nuggets 103:86
Indiana Pacers - Chicago Bulls 111:94
Orlando Magic - Washington Wizards 88:86
Atlanta Hawks - Houston Rockets 112:97
Milwaukee Bucks - Sacramento Kings 117:91


description: Võitlusspordimaailmas kerkib aina suuremaks ja võimsamaks iirlasest vabavõitleja Conor McGregor. Laupäeval sai temast esimene mees, kes on UFC-sarjas omanud kahe erineva kaalukategooria meistrivööd. Sama võitlusõhtuga sai New Yorgist viimane USA osariik, kus anti luba UFC matšide pidamiseks. Seega tulvab vabavõitlusesse aina enam raha ja populaarsus on tõusuteel.

title: Profipoksi ja vabavõitluse vägikaikavedu

maintext:
28-aastane McGregor on praeguseks selgelt kõige populaarsem vabavõitleja maailmas ning tänu tema nimele saab kuulsust ja raha juurde ka UFC. Suurenevad nii auhinnarahad kui vaatajanumbrid. Selle tulemusena on hakatud rääkima, et profipoks võib varsti näha nimeka vabavõitlussarja tagatulesid.
Sportsmail teatab, et Suurbritannias vaatas tipphetkel McGregori viimast võidukat matši Eddie Alvareze vastu 315 000 inimest. USAs tehti tasulises telekanalis matši vaatamiseks 1,65 miljonit ostu. Profimaadlusest ongi vabavõitlus juba möödunud, kuid kõige populaarsem kahevõitlusala see veel ei ole.
Statistika kinnitab, et pikkade traditsioonidega profipoksile nad siiski vastu ei saa. Kui vabavõitluses on staariks McGregor, siis poksis on suurim magnet olnud viimasel kümnendil praeguseks karjääri lõpetanud Floyd Mayweather Jr. Mayweatheri ja Ricky Hattoni omaaegne matš tõi Suurbritannias tasulises telekanalis näiteks 1,3 miljonit ostu. Mayweatheri ja Manny Pacquiao sajandi matšiks nimetatud duell kogus USAs koguni viis miljonit tasulise telekanali ostu.


description: Orienteeruja Timo Sild võitis Brasiilias Rio de Janeiros toimuvatel sõjaväelaste MMil tavarajal pronksmedali.

title: Timo Sild võitis sõjaväelaste MMil Brasiilias pronksi


authors:
Kadi Parts
Tairo Lutter

description: Täna, 15. novembril kell 17 sai aeg otsa kandideerimaks Eesti Korvpalliliidu presidendi kohale. Jaak Salumetsale, kes andis nõusoleku kandideerida eelmisel neljapäeval, vastaskandidaate ei tulnudki.

title: Korvpalliliidu presidendiks kandideerib ainult Jaak Salumets

maintext:
See tähendab, et 18. detsembri üldkogul Pärnu spaahotellis Estonia jääb küsimus, kas tiitlivõistluste medalimees ning NSVLiidu meister (treenerina) Jaak Salumets saab kokku vajaliku toetuse, et teda kinnitataks EKLi uueks presidendiks. See tähendab häälteenamust kohal olevast üldkogust (EKLi liikmeid on 67 – toim.).
Jaak Salumetsa esitas presidendikandidaadiks 41 EKLi liiget, mis näitab kahtlemata suurt toetushulka.
«Hetkel saan ma tänada korvpalliüldsust ja EKLi liikmeid suurearvulise toetuse eest. Siit on hea üldkogu ette minna,» lausus Salumets. «Võtan oma kandidatuuri ja võimalikku tulevat tööd presidendina väga tõsiselt ning kavatsen ära kuulata kõik ideed, osapooled ja huvigrupid. EKLi prioriteediks oli ja on töö noortega, kinnitan seda veelkord minagi,» lisas Salumets.


authors:
Siim Kaasik
Tairo Lutter Pm Scanpix Baltics

description: Eesti odaviskaja Tanel Laanmäe võttis möödunud kergejõustikuhooaja sotsiaalmeedias kokku. Muuhulgas ütles Laanmäe, et tema jaoks on jätkuvalt ebaselge, miks otsustas tema pikaajaline treener Heino Puuste temaga koostöö lõpetada.

title: Laanmäe treener Puustest: ta otsustas kaduda

maintext:
«Üldjoontes on aasta on olnud mitmekesine – seda nii heas kui halvas. Veebruaris otsustas mu pikaajaline treener koostöö lõpetada ja kaduda. Seda ilmselt sooviga hoopis treenida Venemaa kergejõustiklasi, kuid täit tõde, nagu ka teda, pole kuuldud-nähtud,» teatas Laanmäe. «Kurvaks teeb tõsiasi, et oli olümpia-aasta ja tulemas mu senise elu tähtsaim võistlus.»
Loe pikemalt Rio olümpial 18. koha saanud Laanmäe hooajast Facebookist:


description: Washington Wizardsi korvpallimeeskonna tagamängija John Wall pidi ööl vastu neljapäeva teist kohtumist järjest platsilt varem lahkuma, kui kohtunikud pidid diskvalifitseeriva vea tõttu mehe kohtumises Boston Celticsiga varem riietusruumi saatma.

title: Washington Wizardsi staar saadeti teist mängu järjest platsilt minema

maintext:
Olukord toimus neljandal veerandil, kui kohtumist oli mängida veel 5.24. 26-aastane Wall tegi ränga vea vastaste tagamehe Marcus Smarti vastu ning kohtunikud otsustasid pärast video vaatamist Wizardsi staari mängust eemaldada, vahendas ERR Sport.
Eriti huvitav on see, et alles eelmises mängus Houstoni vastu saadeti Wall samuti platsilt minema, kui ta ei suutnud ennast ohjeldada ja võttis liiga innukalt kohtunike suunas sõna. Selle eest määras liiga talle juba ka 25 000 dollari suuruse rahatrahvi.


description: Korvpalli Euroliigas oli tänase mänguõhtu teises pooles kavas kolm mängu.

title: Vapralt võidelnud Kaunase Žalgiris teenis Barcelonalt napi kaotuse

maintext:
Õhtu kõige hilisemas kohtumises võõrustas Barcelona meeskond Kaunase Žalgirist. Avapoolaja järel oli seis Hispaania meeskonna kasuks 36:35 ning kuigi teisel poolajal lasi Žalgiris vahepeal vahe suuremaks käriseda, siis mängu lõppfaasis astuti taas valusalt Barcelona kandadele. Veel vaid 26 sekundit enne mängu lõppu oli Žalgirise kaotusseis ainult 86:88, kuid siis tabas Tyrese Rice Barcelona poolt kaks vabaviset ja enamaks Leedu võistkond enam võimeline polnud, kui enda rünnakul eksiti viskel ja Barca sai vabavisetest veelgi punkte juurde. Nii lõppes kohtumine Barcelona võiduga 92:86. Hispaania klubi resultatiivseimaks oli Rice, kelle arvele kanti 20 punkti, Kaunase meeskonna poolt panustas suurima punktihulgaga Brock Motum, kes viskas 26 silma.
Tel Avivi Maccabi Fox kohtus Ateena Panathinaikosega ja Kreeka klubi kodus peetud mäng läks lisaajale, sest neljanda veerandaja lõpuks oli tablool võrdne seis 67:67. Lisaaja järel sai 83:75 võidu kirja Panathinaikos. Kodumeeskonna poolt viskas kõige resultatiivsemana 26 silma Chris Singleton, Tel Avivi parimana sai 15 punkti kirja Sonny Weems.
Istanbuli Anadolu Efes mängis omakorda Milano Emporio Armaniga ja seisuga 105:92 pani oma paremuse maksma Milano meeskond. Võitjate poolt panustas 22 punktiga Rakim Sanders, Anadolu suurimaks punktitoojaks oli Thomas Heurtel, kelle arvele kanti 18 silma.


description: Eelmisel nädalal toimunud Walesi rallil näitas Ott Tänak suurepärast kiirust, kui ta noppis esikoha koguni 12 kiiruskatsel. Kogu karjääri jooksul on eestlane nüüd WRC-sarjas võitnud 50 kiiruskatset.

title: Tänak nüüd juba poolel teel Märtini saavutuseni

maintext:
Eesti läbi aegade kõige edukam rallipiloot Markko Märtin võitis omal ajal 101 kiiruskatset ehk Tänak kaotab legendaarsele kaasmaalasele nüüd ainult veel poolte võitudega.
Sel hooajal on Tänak võitnud 30 kiiruskatset. Nimetatutest 12 võitis ta viimati lõppenud Walesi rallil. Poola rallil võitis eestlane tänavu 9, Soomes 6, Hispaanias 1, Argentinas 1 ning Itaalias 1 kiiruskatse.
Eelmisel hooajal jäi Tänaku arvele 11, 2014. aastal 1 ning 2012. aastal 8 kiiruskatsete võitu.
Märtini jaoks oli kõige edukam kiiruskatsete võitude osas 2003. aastal, kui ta sai kirja 52 esikohta.
Lisaks Märtinile ja Tänakule on eestlastest WRC-sarjas kiiruskatsete võitudeni jõudnud veel ka Urmo Aava. Omal ajal noppis Aava esikoha 5 kiiruskatsel. 2 korda oli ta parim 2008. aasta Kreeka rallil ja 3 korda sama aasta Türgi rallil.
Kiiruskatsete võitude osas on läbi aegade kõige edukamaks meheks üheksakordne maailmameister Sebastien Loeb, kes on kokku olnud parim 905 korral. Läbi aegade esikolmikusse mahuvad veel Markku Alen 821 ning Carlos Sainz 757 kiiruskatse võiduga.
Praegusel rallimaailma valitsejal Sebastien Ogieril on kirjas 471 kiiruskatse võitu ja sellega jääb ta veel napilt kõigi aegade esikümnest välja. Kümnes on Colin McRae 477ga.


description: Eesti jalgpalli meistrivõistluste ülipõnevas viimases voorus võitis Infonet võõral väljakul 2:1 Nõmme Kaljut ja krooniti Eesti meistriks. Kaotuse vastu võtnud Kalju leppis kolmanda kohaga, kuna teiseks tõusis Florast jagu saanud Levadia.

title: Voskoboinikov videointervjuus: nii magus võit, kui üldse võimalik

maintext: «Alustasime mängu liiga pingeliselt. Pärast avapoolaega istusime riietusruumis ning esimesed kaks-kolm minutit valitses seal vaikus. Kõik said aru, et midagi on vaja muuta. Otsustasime mängida oma mängu, meile sobib rahulik stiil. Meil ei ole vaja kiirustada. Oma mänguga tuleb tavaliselt tulemus, nii ka täna,» rääkis Infoneti ründaja Vladimir Voskoboinikov Postimehele. «Lõpuks tuli nii välja, et saime viimases mängus nii magusa võidu, kui üldse võimalik.»


description: Kahekordse iirlasest olümpiapronksi Paddy Barnes poksi profidebüüt lõppes kummalise võiduga, kuna tema vastane Stefan Slavchev diskvalifitseeriti ebaausate võtete pärast.

title: Video: iirlase profidebüüt lõppes kummalise võiduga

maintext:
Kohtunik peatas matši neljandas raundis, kuna Slavchev võttis Barnesi oma õlgadele ning vedas teda ringis mõne sammu jagu edasi. Matši selline lõpp jäi aga iirlast närima. «Pingutasin kõvasti, et muljet avaldada. Te ei näinud veel, milleks ma suuteline olen,» sõnas Barnes. «Samas olen õnnelik, et sain võidu kirja ning võin nüüd keskenduda suurematele matšidele, tahan võidelda suurte nimedega,» jätkas iirlane.
Matši lõpp videos alates 16.45:


authors:
Mariel Gregor
Scanpix Ap

description: Suusatööstuses öeldakse, et väljendit «keskmine talv» (mis tähendas varem enam-vähem kindlat aega, mil ilmad läksid külmaks ja lumi tuli maha – M. G.) ei saa enam kasutada, sest sellel pole tähendust. Talved on aina lühemad, ilm on väga heitlik ja lund on vähem.Kahel tuleval nädalavahetusel pidanuks Põhja-Ameerikas toimuma meeste mäesuusatamise MK-etapid. Ent ei Kanadas Lake Louise’is ega Ühendriikides Beaver Creekis pole piisavalt lund ning Rahvusvaheline Suusaliit (FIS) oli sunnitud võistlused tühistama.

title: Lumi kaob: kas suusaspordist võiks juba praegu loobuda?

maintext:
Juba eelmisel aastal olid paljud kuulsad USA kirdeosa suusakuurordid detsembris pruunide mäetippudega, samal ajal põhjustas El Niño lääne pool tohutuid lumetorme, nagu seal pole aastaid nähtud. Enam ei saa kindel olla, kas või millal lund on, ja see teeb talialadega seotud ja suusatööstuses töötavad inimesed ärevaks.
Kliimamuutused ei mõjuta talialasid mõistagi vaid meist kaugel, Euroopaski on sama probleem, nii on tulnud mitme suusaala MK-etapid ja näiteks ka Tartu maraton aasta-aastalt aina tihemini ära jätta (viimati aastatel 2014 ja 2016, alates sajandivahetusest on ära jäänud veel 2000., 2004., 2008. aasta sõidud – M. G.).
Aastaks 2100 on keskmine temperatuur Maal tõusnud nelja kraadi võrra (Celsius), mistõttu on siis ülimalt keeruline leida kohta, kus suusavõistlusi pidada. 19 linnast, mis on taliolümpiat võõrustanud, on käesoleva sajandi keskpaigaks maailma uhkeima spordipeo korraldamiseks võimelised kümme linna. Aastaks 2100 vaid kuus.


description: Ainus snuukri mustanahaline profimängija Rory McLeod on alaliidus pettunud, kuna tema hinnangul ei tehta mitte midagi selleks, et meelitada rohkem mustanahalisi snuukrit harrastama.

title: Ainus mustanahaline snuukriproff tunneb end üksikult

maintext:
Alates 2001. aastast suurtuuriga liitunud McLeod süüdistab alaliitu muuhulgas ka rahaahnuses. «Muu neid ei huvita. Ainult auhinnarahad ja sponsorid. Kõik,» ütles 45-aastane McLeod BBC vahendusel.
Rahvusvahelise alaliidu president Jason Ferguson lükkab sedasorti süüdistused ümber. «Täiesti ebaõiglased kommentaarid. Kõigil on võrdsed võimalused ning meie ei sea küll kellelegi takistusi võistlustel osalemiseks. Kui sa oled piisavalt hea, pääsed tuurile peale. Jah, peame jõudma kohtadesse, kuhu seni ei ole veel jõudnud. Aafrika on üks piirkond, millega me praegu usinasti töötame,» sõnas Ferguson.
McLeod on snuukri maailma edetabeli 52. mängija. Ta on maailmatuuri ajaloo teine mustanahaline mängija. 1994. ja 1995. aastal osales võistlustel veel John Clouden. Pärast seda pole aga tuuril osalenud mitte ühtegi mustanahalist.
«Mustanahalised mängijad peavad jõudma algajate snuukriklubidesse,» ütles Jamaica päritolu McLeod. «Vanemad nõuavad lastelt aga pigem hariduse omandamist kui professionaalseks snuurimängijaks saamist. Samas ei saa ilma rahata snuukris ilma teha. Mustanahalisi mängijaid oleks kindlasti rohkem, kui võimalused oleksid olemas. Enamustel mängijatel on raha ja toetajate tugi olemas, turg mustanahalistele snuukrimängijatele aga puudub,» jätkas ta.


description: Korvpalliliit koos Eesti korvpallikoondise mängija Reinar Hallikuga käis neljapäeval Narva koolides, et kaardistada algkooliastme huvi korvpalli vastu

title: Reinar Hallik toob korvpalli Narva tagasi

maintext:
Korvpallitunnid, mis sarnanesid oma iseloomult eelmise aasta «100 Kooli» projekti omadega, viidi läbi kolmes suures koolis: Pähklimäe Gümnaasiumis, Soldino Gümnaasiumis ja Narva Keelte Lütseumis.
Korvpalliliidu lahkuv president Jüri Ratas on Ida-Virumaa ja eriti Narva suunal plaani pidanud mõnda aega. «Juba mitu-mitu aastat oleme otsinud võimalusi, kuidas korvpallielu Narvas saaks ärgitada, ellu aidata. Nii nagu see kunagi oli. Oleme kaalunud treenereid ning seda enam on rõõmustav Reinar Halliku oma initsiatiiv. Kui Narva ei oleks enam korvpallikaardil valge laik, oleks see asi, mille üle korvpalliliit saaks teenitult uhkust tunda,» sõnas Ratas.
Narvast pärit Hallik, kes lähiaastatel on lõpetamas mängijakarjääri, kavatseb koos perega kolida tagasi Narva ning soovib pühendada end tulevikus korvpallielu edendamisele. Põhiidee on tuua korvpall Narva tagasi ning kaugemas perspektiivis noortepüramiidiga korvpallikool ja meistriliiga võistkond.
«Narvas on lastel ja noortel korvpallis meeletu potentsiaal. Siin on suur valik sihvakaid poisse, head kujud, kindlasti ei puudu ka tahtmine. Kuid siiani pole eriti olnud võimalust korvpalliga läbimõeldult ja süsteemselt tegeleda. Sellest on kahju. Kuid seda on võimalik muuta. Tööd on ees meeletult, oleks vaid tegijaid,» lausus Hallik.
«Lapsed olid erakordselt vahvad. Lisaks harjutustele lasime lastel omavahel ka võistelda, kumb grupp enne kümme tükki sisse saab. Lapsed olid toredad ning vaimustuses, kui just õpetajad vahepeal korrale ei kutsunud... Kõik said aru ja tegid harjutusi järgi. Mina rääkisin vene keeles, Roosi ja Fox (Rosemary Rits ja Martin Rebane) purssisid üksikuid sõnu, nooremad inimesed nagu nad on. Ei, numbrid tulid neil ilusti välja,» jätkas Hallik.


description: Korvpalliportaal Sportando vahendas täna FIBA Euroopa otsust, mille järgi võõrustab Eesti järgmisel suvel U18 noormeeste B-divisjoni Euroopa meistrivõistluseid.

title: Ametlik: Eesti korraldab järgmisel suvel U18 koondiste B-divisjoni EMi

maintext:
Eestis peetav turniir, kus kodupubliku ees mängib ka meie U18 koondis, toimub Tallinnas 28. juulist kuni 6. augustini.
Kui Eesti oktoobri lõpus FIBA Euroopale EMi korraldamiseks avalduse tegi, avaldas selle üle siirast heameelt üks Eesti U18 koondise liidritest Kristian Kullamäe. «Mis saaks olla suurem au, kui mängida oma parimate sõprade, tiimikaaslastega EMil kodupubliku ees. Tean, et mõnda meie selle põlvkonna paremikku kuuluvat mängijat pole Eesti korvpallisõbrad mängimas õieti näinudki, nüüd oleks see võimalus küllaga olemas. Olen ülimalt õnnelik, kui me saame EMi, on mida oodata!» rõõmustas Kullamäe toona.


description: Norra suusatäht Petter Northug rääkis ajakirjanikele, et ei kavatse osaleda Beitostölenis peetava hooaja avavõistluse viimasel distantsil ehk sprindisõidus. Reedel sai ta 15 kilomeetri sõidus 74. koha, eile lõpetas aga vabastiilidistantsi 15.kohaga.

title: Northug võtab rahulikult: milleks võistelda, lähen parem jalgpalli vaatama

maintext:
Pühapäevaks on Northugil seega muud plaanid. «Rääkisime Niklas Dyrhaugiga, et läheks võib-olla hoopis Oslosse jalgpalli karikafinaali vaatama. Eks me näe,» vahendab Iltalehti Northugi juttu. Norra karikafinaalis kohtuvad täna Northugi lemmikmeeskond Rosenborg ja Kongsvinger.
Northugi esindaja Stig Rune Kveen kinnitas täna, et tema hoolealune ei kavatse tõesti Beitostölenis rohkem rajale tulla. «Ta on kaks korda juba võistelnud ja treeninguks sellest piisab. Eesmärk on olla valmis hooaja esimeseks MK-etapiks Kuusamos,» sõnas Kveen.


description: Manchester Unitedi peatreener Jose Mourinho ütles, et hoolimata tema saavutustest ei austa meedia teda.

title: Mourinho ajakirjanikele: te ei austa mind


description: Selle nädalavahetuse võrkpalli Balti liiga avapäeva mängudes olid Eesti klubidest võidukad Pärnu Võrkpalliklubi ja Selver Tallinn, kes täiendasid tabelit kolme punktiga vastavalt Lätis ja Leedus saadud võitudega.

title: Selver alistas liidrite duellis kindlalt Vilniuse

maintext:
Nii Selver Tallinn kui Vilniuse Flamingo olid enne tänast kogunud nelja mänguga 11 punkti. Liidrite duell aga väga tuliseks ei kujunenud, sest valitsev Eesti meister sai kindla 3:0 (25:21, 25:18, 25:19) võidu. Matš vältas vaid 79 minutit.
Selver oli märgatavalt parem rünnakul, kus löödi punktiks 45,7 protsenti tõstetest, vastaste näitaja oli kuue võrra halvem. Otsevigu kujunes meie meeskonnal vaid kolm, leedukatel 11. Võitjate suurimad punktitoojad olid tosinaga Oliver Orav ja Rauno Tamme, Lincoln Williams lisas 11.
Pärnu mängis RTU/Robežsardzega ja sai Lätis ligi kaks tundi kestnud kohtumises 3:1 (25:16, 25:22, 23:25, 25:23) võidu. Vastuvõtul on mõlema meeskonna puhul statistikasse märgitud enam kui kaheksakümneprotsendiline number. Rünnakul edestas Eesti meeskond lõunanaabreid näitajatega 42,7-36,2. Pärnu poolel kogusid neli pallurit kahekohalise saldo, edukaim oli 15 punktiga Edvarts Buivids. Pikalt vigastuspausilt naasnud Hindrek Pulk, kes küll tegi juba ka kaasa eelmise nädala karikamängudes, lisas 10 ja esmakordselt sel hooajal väljakule jooksnud Tamar Nassari saldoks jäi viis.
Ülejäänud kaks võistlustules olnud Eesti klubi pidid paraku vastaste paremust tunnistama. Poliurs/Ozolnieki mängis Järvamaa Võrkpalliklubi üle 3:1 (25:23, 25:17, 22:25, 25:21). Selgelt olid lätlased edukamad rünnakul, kus realiseeriti olukordi 47,9-protsendiliselt, Järvamaa näitaja oli 37,5. Linas Petravicius ja Virko Vantsi tõid mõlemad Kesk-Eesti klubile 18 punkti.
Šiauliai Elga sai TTÜ üle 3:0 (25:20, 25:13, 25:15) võidu. Eesti meeskonna kollektiivne efektiivsusnäitaja oli -7 ja mitte ükski Tehnikaülikooli pallur kahekohalise punktisummani ei jõudnud. Edukaimad olid üheksaga Oscar Leemets ja Richard Orutar.


description: Norra ringhääling (NRK) vahendas, et suusatamise noorte MMil anti Norra sportlastele astmaravimeid.

title: Skandaal Norras: noorte MMil anti sportlastele astmaravimeid

maintext:
NRK info järgi rääkis Norra suusakoondise arst Petter Olberg, et veebruaris Rumeenias Rasnovis toimunud U23 vanuseklassi MMil kasutati astmaravimeid Norra noortel, sealjuures anti ravimit ka neile, kes seda otseselt ei vajanud.
«Rasnovis olid väga erilised ilmastikuolud,» selgitas Olberg NRK-le. «Esimesed päevad läksid hästi, aga kui kätte jõudis teine-kolmas päev, siis mitmed sportlased sattusid raskustesse,» rääkis Olberg, kes ei tahtnud täpsustada, kui mitmele noorsportlasele astmaravimit anti.